open-index/open-wikipedia-markdown huggingface dataset:
കല്പറ്റ നാരായണൻ

കവി, നോവലിസ്റ്റ്, ഉപന്യാസകാരൻ, സാഹിത്യവിമർശകൻ, സാംസ്കാരിക നിരീക്ഷകൻ എന്നീ നിലകളിൽ ശ്രദ്ധേയനായ വ്യക്തിയാണ് **കല്പറ്റ നാരായണൻ**. 
## ജീവിതരേഖ
1952 ജനുവരിയിൽ വയനാട്ടിൽ കൽപ്പററയ്ക്കടുത്ത് കോട്ടത്തറയിൽ പാലൂക്കാപ്പിൽ  ശങ്കരൻ നായരുടേയും നാരായണിയമ്മയുടേയും  മകനായി പിറന്നു .കൽപ്പററ  എസ്.കെ.എം.ജെ ഹൈസ്കൂളിലും  കോഴിക്കോട് ഗവ ആർട്സ്&സയൻസ് കോളേജിലും പഠിച്ചു. തലശ്ശേരി ബ്രണ്ണൻ കോളേജിലും കോഴിക്കോട് ഗവ ആർട്സ് & സയൻസ് കോളേജിലും അദ്ധ്യാപകനായി . കോഴിക്കോട് സർവ്വകലാശാലയിലെ മലയാള വിഭാഗത്തിൽ വിസിറ്റിംഗ് പ്രൊഫസറായിരുന്നു.  മാധ്യമം ആഴ്ച്ചപ്പതിപ്പിൽ ഈ കണ്ണടയൊന്ന് വച്ച് നോക്കൂ‍, മലയാള മനോരമയിൽ ബുധപക്ഷം എന്നീ കോളങ്ങൾ കൈകാര്യം ചെയ്തിരുന്നു.

മാധ്യമം ആഴ്ചപ്പതിൽ അദ്ദേഹം എഴുതിയിരുന്ന ലേഖനപരമ്പരയുടെ സമാഹാരമാണ് "ഈ കണ്ണടയൊന്നുവെച്ചുനോക്കൂ" എന്ന ഗ്രന്ഥം. "അവർ കണ്ണുകൊണ്ടുകേൾക്കുന്നു", "ഒഴിഞ്ഞ വൃക്ഷച്ഛായയിൽ", "കോന്തല", "സമയപ്രഭു", "വീണപൂവും മറ്റുപ്രധാന കവിതകളും", "തത്സമയം", "ഇത്രമാത്രം", "നിഴലാട്ടം: ഒരു ചലചിത്ര പ്രേക്ഷകന്റെ ആത്മകഥ", "മറ്റൊരുവിധമായിരുന്നെങ്കിൽ"‍  ഒരു മുടന്തന്റെ സുവിശേഷം, എന്നിവയാണ് മറ്റു കൃതികൾ. ഇത്രമാത്രം എന്ന കഥ അതേപേരിൽ ചലച്ചിത്രമായിട്ടുണ്ട്.
### കുടുംബം
ഭാര്യ: രാധ, മക്കൾ: പ്രഫുല്ല ചന്ദ്രൻ, ശരത് ചന്ദ്രൻ
## പുരസ്കാരങ്ങൾ
പത്മപ്രഭാ പുരസ്കാരം( 2018),  ബഷീർ അവാർഡ്(*കവിതയുടെ  ജീവചരിത്രം*), ദോഹ   പ്രവാസി  മലയാളി അവാർഡ് (സമഗ്ര സംഭാവനയ്ക്ക്), ഡോ. ടി.ഭാസ്കരൻ  അവാർഡ്  (*കവിതയുടെ  ജീവചരിത്രം*), വി.ടി.കുമാരൻ അവാർഡ് (കവിതകൾ),  ശാന്തകുമാരൻ തമ്പി അവാർഡ് (*ഒരു മുടന്തന്റ സുവിശേഷം*),  എ.അയ്യപ്പൻ അവാർഡ് (*ഒരു മുടന്തന്റെ സുവിശേഷം*), സി.പി.ശിവദാസൻ അവാർഡ്(*എന്റെ ബഷീർ*), ഡോ.പി.രാജൻ അവാർഡ് (കവിത), മീം അവാർഡ് (കവിത)

## കൃതികൾ
# *ഈ കണ്ണടയൊന്ന് വെച്ച്നോക്കൂ* ( ഉപന്യാസങ്ങൾ - പാഠഭേദം)
# *ഒഴിഞ്ഞ വൃക്ഷഛായയിൽ* ( കവിത - മൾബറി ബുക്സ്)
# *ഏതിലയും  മധുരിക്കുന്ന കാടുകളിൽ*   (സാഹിത്യ വിമർശനം –പ്രഫുൽ  ബുക്സ്)
# *അവർ കണ്ണുകൊണ്ട് കേൾക്കുന്നു* (സാമൂഹ്യ നിരീക്ഷണം - കറന്റ് ബുക്സ്) 
# *കോന്തല* (വയനാടിന്റെ ആത്മകഥ-മാത്യഭൂമി  ബുക്സ്)
# *തത്സമയം* (സാമൂഹ്യനിരീക്ഷണം- മാത്യഭൂമി  ബുക്സ് )
# *സമയപ്രഭു*   കവിത - മാത്യഭൂമി  ബുക്സ്  
# *ഇത്ര മാത്രം* (നോവൽ-കൈരളി ബുക്സ് )
#  *നിഴലാട്ടം* -ഒരു സിനിമാ പ്രേക്ഷകന്റെ  ആത്മകഥ (ഒലീവ് ബുക്സ് )
# *കവിതയുടെ ജീവചരിത്രം* (സാഹിത്യ വിമർശനം-മാത്യഭൂമി  ബുക്സ് )
# *മറെറാരു വിധമായിരുന്നെങ്കിൽ* (ഉപന്യാസങ്ങൾ-പിയാനോ ബുക്സ്)
# *ഒരു മുടന്തന്റെ സുവിശേഷം* (കവിത – മാത്യഭൂമി   ബുക്സ് )
# *സൗന്ദര്യം വെളുപ്പുമായി ഒരുടമ്പടിയിലും ഒപ്പുവെച്ചിട്ടില്ല* (സാമൂഹ്യനിരീക്ഷണങ്ങൾ-ഇൻസൈററ് ബുക്സ് )
# *കറുത്ത പാൽ* (കവിത – മാത്യഭൂമി ബുക്സ് )
# *എന്റെ ബഷീർ* (സാഹിത്യ  വിമർശനം- മാത്യഭൂമി ബുക്സ്)
# *കയർ മുറുകുകയാണ്* (ഗ്രീൻ  ബുക്സ് )
# *എല്ലാ ചലനങ്ങളും വ്യതിചലനങ്ങൾ* (ഉപന്യാസങ്ങൾ-ഡി.സി.ബുക്സ് )

## [[അവലംബം]]

വർഗ്ഗം:മലയാളകവികൾ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ചെറുമുൾച്ചെടി

ഇന്ത്യൻ മഹാസമുദ്രത്തിനു ചുറ്റുമുള്ള മധ്യരേഖാപ്രദേശങ്ങളിൽ കണ്ടുവരുന്ന ഒരു ചെറിയ മുൾച്ചെടിയാണ് **ചെറുമുൾച്ചെടി**. . നന്നായി പഴുത്തുകഴിഞ്ഞാൽ മാത്രം ഇതിന്റെ കായ്കൾ തിന്നാൻ കൊള്ളാം. മരത്തിന്റെ വെളുത്ത കറ വിഷമാണ്. പല പക്ഷികൾക്കും നിശാശലഭങ്ങൾക്കും ശലഭങ്ങൾക്കും ഇതിന്റെ ഇല ഭക്ഷണമാണ്. കെനിയയിലെ മസായി ആൾക്കാർ സന്ധിവേദനയ്ക്കെതിരെ ഈ ചെടി ഉപയോഗിക്കാറുണ്ട്. നന്നായി വരൾച്ചയെ നേരിടാനുള്ള കഴിവുണ്ട്. നല്ല മുള്ളുകളുള്ളതിനാൽ ഗ്രാമാതിർത്തികളിൽ വേലി കെട്ടാൻ ഉപയോഗിക്കാറുണ്ട്.

## മറ്റു ഭാഷകളിലെ പേരുകൾ
vaka, kalivi, kalli (Andhra Pradesh); karamacha (Bengal); karmarda (Gujrat); karekayi, garji, kavali (Karnatka) karavada, karanda, karwant (Maharashtra) karondhu, garna, kharnu (Himachal Pradesh); karunda (Hindi); karamarda, avighna (Sanskrit) kalakkay, kalachedi (Tamilnadu).
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*
## അവലംബം

## പുറത്തേക്കുള്ള കണ്ണികൾ
* മറ്റു പര്യായങ്ങൾ 
* കൂടുതൽ വിവരങ്ങൾ 

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പഴങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:വിഷച്ചെടികൾ
വർഗ്ഗം:കളകൾ
വർഗ്ഗം:കേരളത്തിലെ സസ്യജാലം
മാഡ് ഡാഡ്

രേവതി എസ്. വർമ്മ തിരക്കഥയെഴുതി സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് ***മാഡ് ഡാഡ്***. ലാൽ, നസ്രിയ നസീം, മേഘന രാജ് എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. പി.എൻ.വി. അസ്സോസിയേറ്റ്സിന്റെ ബാനറിൽ പി.എൻ. വേണുഗോപാലാണ് ചിത്രം നിർമ്മിച്ചത്.

## അഭിനേതാക്കൾ
* ലാൽ – പാലച്ചോട്ടിൽ ഗീവർഗ്ഗീസ് കുരിയാക്കോസ് ഈശോ
* നസ്രിയ നസീം – മറിയ
* മേഘന രാജ് – അന്നമ്മ
* ലാലു അലക്സ് – സോഡ മാത്തൻ
* പത്മപ്രിയ – ഡോ. റസിയ
* പൂജ ഗാന്ധി – ലിസ
* വിജയരാഘവൻ – കൃഷ്ണേട്ടൻ
* ബാലു ആർ. നായർ – അൻസാരി
* ജനാർദ്ദനൻ – മാമച്ചൻ
* ഐശ്വര്യ – ശോശാമ്മ
* ശ്രീജിത്ത് വിജയ് – ബോണി
* കോവൈ സരള – ദവിനി ഡിസൂസ
* സലീം കുമാർ – ഗിരിധർ
* ശാരി – സരള
* ബാലു – ഈശോയുടെ ചെറുപ്പം
* ലക്ഷ്മിപ്രിയ – ഓമന

## പുറത്തേക്കുള്ള കണ്ണികൾ
* 
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
ഐസക് ന്യൂട്ടൺ സൺ ഓഫ് ഫിലിപ്പോസ്

വി. ബോസ് സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് ***ഐസക് ന്യൂട്ടൺ സൺ ഓഫ് ഫിലിപ്പോസ്***. ലാൽ, അഭിനയ, നെടുമുടി വേണു എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. ഹരീഷ്, ഉണ്ണി എന്നവർ ചേർന്നാണ് ചിത്രത്തിന്റെ രചന നിർവ്വഹിച്ചിരിക്കുന്നത്. മബ്മാജ് പ്രൊഡക്ഷൻസിന്റെ ബാനറിൽ എസ്. മുരളീധരനാണ് ചിത്രം നിർമ്മിച്ചത്.

## അഭിനേതാക്കൾ
* ലാൽ
* അഭിനയ
* നെടുമുടി വേണു

## പുറത്തേക്കുള്ള കണ്ണികൾ
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
ആർനേ ടെസാലിയസ്

**ആർനേ ടെസാലിയസ്** നോബൽ സമ്മാനം നേടിയ (1948) സ്വീഡിഷ് രസതന്ത്രജ്ഞനായിരുന്നു. 1902 ഓഗസ്റ്റ് 10-ന് സ്റ്റോക്ക്ഹോമിൽ ജനിച്ചു.

## ജീവിതരേഖ
ഉപ്സല സർവ്വകലാശാലയിൽനിന്ന് രസതന്ത്രം, ഭൌതികം, ഗണിതം എന്നീ വിഷയങ്ങളിൽ എം.എ. ബിരുദം നേടി(1924)യ ശേഷം ഇലക്ട്രോഫോറെസിസ് പ്രക്രിയകളിൽ ഗവേഷണമാരംഭിച്ചു. സ്വീഡനിലെ ഏറ്റവും പ്രശസ്തി നേടിയ ഭൗതിക രസതന്ത്രജ്ഞനായ സ്വഡ്ബർഗു (Svedberg) മായി ചേർന്ന് ഇദ്ദേഹം തന്റെ ആദ്യത്തെ ശാസ്ത്രലേഖനം പ്രസിദ്ധീകരിച്ചു (1926). 
## പരീക്ഷണങ്ങൾ
വൈദ്യുതമണ്ഡലത്തിൽ പ്രോട്ടീൻ തന്മാത്രകളുടെ ചലനാത്മകത നിർണയിക്കുന്നതിനുള്ള ഒരു നൂതന മാർഗ്ഗം വിശദീകരിക്കുന്നതായിരുന്നു ഈ ലേഖനം. പ്രോട്ടീൻ തന്മാത്രകളെപ്പോലെയുള്ള ഉയർന്ന തന്മാത്രകൾ പ്ലവ രൂപത്തിൽ ഒരു വൈദ്യുതമണ്ഡലത്തിനു വിധേയമാക്കുമ്പോൾ തന്മാത്രകൾ വൈദ്യുതി വേശനം ചെയ്ത് തന്മാത്രാഭാരത്തിന് ആനുപാതികമായ വേഗതയിൽ വൈദ്യുതമണ്ഡലത്തിന്റെ ദിശയിൽ ചലിക്കുന്നു. ഇപ്രകാരം തന്മാത്രാഭാരമനുസരിച്ച് തന്മാത്രകളെ വേർതിരിക്കാനും ജൈവപ്രക്രിയകളുടെ ഉത്പന്നങ്ങളെ വളരെ കൃത്യമായി വേർതിരിച്ചു മനസ്സിലാക്കാനും സാധ്യമായി. പ്രോട്ടീൻ മിശ്രിതങ്ങളുടെ ഇലക്ട്രോഫോറെസിസ് വിശ്ലേഷണത്തിന് ടെസാലിയസ് ട്യൂബ് എന്ന ഒരു ഉപകരണവും ഇദ്ദേഹം രൂപകൽപന ചെയ്തു. ഈ ഗവേഷണങ്ങൾക്ക് 1930-ൽ ഇദ്ദേഹത്തിന് ഡോക്ടർ ബിരുദം ലഭിച്ചു. ഇലക്ട്രോഫോറെസിസ് പ്രക്രിയയോട് പ്രതികരിക്കാത്ത ജൈവതന്മാത്രകൾ വേർതിരിക്കുന്നതിനായി ക്രോമറ്റോഗ്രാഫിയെ നവീകരിച്ച് കൂടുതൽ സൂക്ഷ്മവും സവിശേഷവുമായ ഒരു വിശ്ലേഷണ പദ്ധതിയായി വികസിപ്പിക്കുന്നതിൽ ഇദ്ദേഹം വിജയിച്ചു.
## രസതന്ത്രത്തിൽ നോബൽ സമ്മാനം
ഇലക്ട്രോഫോറെസിസ്, ക്രോമറ്റോഗ്രാഫി, വിശ്ലേഷണപ്രക്രിയകളിലൂടെ പ്രോട്ടീൻ മിശ്രിതങ്ങളുടെ, വിശേഷിച്ചും രക്തത്തിലെ പ്രോട്ടീനുകളുടെ, സങ്കീർണസ്വഭാവം വിശദമാക്കിയതിനും ശുദ്ധമായ അവസ്ഥയിൽ വേർതിരിക്കുന്നതിനായി നടത്തിയ പഠനങ്ങൾക്കുമാണ് 1948-ലെ രസതന്ത്രത്തിനുള്ള നോബൽ സമ്മാനം  ഇദ്ദേഹത്തിനു ലഭിച്ചത്. 
## പദവികൾ
പന്ത്രണ്ട് വ്യത്യസ്ത സർവകലാശാലകളിൽനിന്ന് ഓണററി ഡോക്ടറേറ്റുകൾ ഇദ്ദേഹത്തിനു ലഭിച്ചിട്ടുണ്ട്. 
*നാഷണൽ അക്കാദമി ഒഫ് സയൻസസ് 
*റോയൽ സൊസൈറ്റി 
തുടങ്ങിയ അതിപ്രശസ്തങ്ങളായ മുപ്പതോളം സൊസൈറ്റികളുടെ വിശിഷ്ട അംഗത്വം ടെസാലിയസിന് ലഭിച്ചിട്ടുണ്ട്. 
*നോബൽ കമ്മറ്റി അംഗം, 
*നോബൽ ഫൗണ്ടേഷൻ വൈസ് പ്രസിഡന്റ്, 
*ഇന്റർനാഷണൽ യൂണിയൻ ഒഫ് പ്യുവർ ആൻഡ് അപ്ലൈഡ് കെമിസ്ട്രി (IUPAC) വൈസ് പ്രസിഡന്റ്, 
*IUPAC പ്രസിഡന്റ് എന്നീ പദവികൾ ഇദ്ദേഹം അലങ്കരിച്ചിട്ടുണ്ട്. 
1971 ഒക്ടോബർ 29-ന് ഉപ്സലയിൽ ഇദ്ദേഹം നിര്യാതനായി.

## അവലംബം
*http://www.nobelprize.org/nobel_prizes/chemistry/laureates/1948/tiselius-bio.html
*http://www.nobelprize.org/nobel_prizes/chemistry/laureates/1948/
*http://www.encyclopedia.com/topic/Arne_Wilhelm_Kaurin_Tiselius.aspx

വർഗ്ഗം:1902-ൽ ജനിച്ചവർ
വർഗ്ഗം: 1971-ൽ മരിച്ചവർ
വർഗ്ഗം:ഓഗസ്റ്റ് 10-ന് ജനിച്ചവർ
വർഗ്ഗം:ഒക്ടോബർ 29-ന് മരിച്ചവർ

വർഗ്ഗം:സ്വീഡിഷ് രസതന്ത്രജ്ഞർ
വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:ഭൗതികശാസ്ത്രജ്ഞർ
വർഗ്ഗം:ഗണിതശാസ്ത്രജ്ഞർ
ബെർബർ ജനത

ഉത്തര ആഫ്രിക്കയിലെ ഒരു ജനവിഭാഗമാണ് **ബെർബർ**.  മൊറോക്കോ മുതൽ ഈജിപ്റ്റിന്റെ കിഴക്കൻ പ്രദേശം വരെയുള്ള ഇവരുടെ വാസസ്ഥലം കൂടുതലും മരുഭൂമിയാണ്. ഇവരുടെ മാതൃഭാഷ ആഫ്രോ-ഏഷ്യാറ്റിക് ഭാഷാഗോത്രത്തിൽപ്പെട്ട ബെർബർ ഭാഷയാണ്. ഇപ്പോൾ ബെർബർ ജനതയിൽ ഒരു വലിയ വിഭാഗം തങ്ങളുടെ മാതൃഭാഷയോടൊപ്പം അറബി ഭാഷയും സംസാരിക്കുന്നു.  അറബ് വംശജരുമായുള്ള സമ്പർക്കവും, അവരുടെ ഇടയിൽ ഇസ്ലാം മതത്തിന്റെ പ്രചാരവുമാണ്  ഇതിനു കാരണം. കൂടാതെ ഉന്നതവിദ്യാഭ്യാസത്തിന്റെ മാധ്യമം മിക്കവാറും ഫ്രഞ്ചും സ്പാനിഷുമാണ് ഇത് കാരണം ബെർബർ ഭാഷ സംസാരിക്കുന്നവരുടെ എണ്ണം കുറഞ്ഞ് വരുകയും, ബെർബർ ഭാഷാസംസ്കാരം അന്യം നിന്നുപോകുമെന്ന ഭീഷണി നേരിടുകയാണ്..

## അവലംബം

വർഗ്ഗം: ജനവിഭാഗങ്ങൾ
ഫ്ലാമെങ്കൊ

സ്പെയിനിലെ പരമ്പരാഗതമായ ഒരു സംഗീത രൂപമാണ് **ഫ്ലാമങ്കൊ**. ഇത് സ്പെയിനിലെ അൻഡലൂഷ്യ പ്രവിശ്യയിലാണ് ഉൽഭവിച്ചത്. അൻഡലൂഷ്യൻ സംഗീതവും, റോമനി സംഗീതവും തമ്മിലുള്ള ഒരു സംയോജനത്തിൽ നിന്നാണിത് ഉടലെടുത്തത്. ഇതിന്റെ പ്രകടനത്തിൽ (performance) നാല് വിഭാഗങ്ങൾ ഉണ്ട്, അത് കാന്റെ (vocals), ടോക്കേ (ഗിത്താർ വായന), ബൈലേ (നൃത്തം), പൽമാസ് (കൈ കൊട്ട്) എന്നിവയാണ്. 

2010 നവംബർ 16-ന് ഫ്ലാമങ്കൊ ലോകപൈതൃകമായി യുനെസ്കോ അംഗീകരിച്ചു.

## അവലംബം

വർഗ്ഗം:സ്പാനിഷ് സംഗീതം
എമിൽ സോള

**എമിൽ ഫ്രാൻസ്വാ സോള**  (French: [e.mil zɔ.la]; 2 April 1840 – 29 September 1902) ഒരു ഫ്രഞ്ച് എഴുത്തുകാരനായിരുന്നു.അക്രമാസക്തമായ മനുഷ്യമനസ്സുകളാണ് സോളയുടെ നോവലുകളിലെ പ്രതിപാദ്യ വിഷയം. പതിനെട്ടാം നൂറ്റാണ്ടിൽ യൂറോപ്പിലെ സാഹിത്യലോകത്ത് പ്രബലമായിരുന്ന, കലാസാഹിത്യരചനകൾ  പ്രകൃത്യനുസരണമാകണമെന്ന സിദ്ധാന്തത്തിൻറെ ( Naturalism) അനുയായിയാരുന്നു സോള., 
### ജീവചരിത്രം
ഇറ്റലിക്കാരനായ എഞ്ചിനിയർ ഫ്രാന്സെസ്കോ സോളയുടേയും പത്നി ഫ്രാൻസ്വാ എമിലി ഓബറുടേയും ഏകപുത്രനായ എമിൽ സോള ജനിച്ചത്    പാരീസിൽ ആയിരുന്നു. സോളക്ക് മൂന്നു വയസ്സുളളപ്പോൾ കുടുംബം എക്സാപ്രോവാസിലേക്ക് താമസം മാറ്റി. സോളയുടെ പല നോവലുകളിലും സൂചിപ്പിക്കപ്പെടുന്ന പ്ളാസ്സാൻസ്   എക്സാപ്രോവാസാണെന്ന് സംശയിക്കപ്പെടുന്നു.
ഇരുപത്തിമൂന്നാമത്തെ വയസ്സിൽ പത്രപ്രവർത്തകനായി രംഗത്തെത്തി, താമസിയാതെ  സാഹിത്യരചനകളിൽ മുഴുകി.  1870- ഗബ്രിയേല-അലെക്സാന്ഡ്രീന മീലേയെ വിവാഹം കഴിച്ചു. സോളയുടെ മരണം ദുരൂഹമായ സാഹചര്യങ്ങളിലായിരുന്നു. കിടപ്പുമുറിയിലെ ചിമ്മിനി അടഞ്ഞതു കാരണം ശ്വാസം മുട്ടി മരിച്ചതാണെന്നും, അല്ല കൊല്ലപ്പെട്ടതാണെന്നും ഭിന്നാഭിപ്രായങ്ങളുണ്ട്.
### ഡ്രേയ്ഫസ് സംഭവം
ഫ്രാൻസും ജർമ്മനിയും തമ്മിൽ നടന്ന യുദ്ധമാണ് 1894 മുതൽ 1906 വരെ പന്ത്രണ്ട് വർഷം നീണ്ടുനിന്ന ഈ സംഭവത്തിന്റെ  പശ്ചാത്തലം.   ജൂതവംശജനായിരുന്ന ആൽഫ്രഡ് ഡ്രെയ്ഫസ് എന്ന ഫ്രഞ്ച്  സേനാനായകൻ, നിരപരാധിയായിട്ടും, ദേശദ്രോഹക്കുറ്റം ചുമത്തി ജീവപര്യന്തത്തടവിനു ശിക്ഷിക്കപ്പെട്ടു. രാഷ്ട്രീയ സംഭവവികാസങ്ങളാൽ പ്രേരിതമായ ഈ നടപടിയെ സോള നഖശിഖാന്തം എതിർക്കുകയും അതിനെതിരായി ശബ്ദമുയർത്തുകയും ചെയ്തു.   
അന്നത്തെ ഫ്രഞ്ച് പ്രസിഡൻറിനുളള   സോളയുടെ തുറന്ന കത്ത്  **ഞാൻ  കുറ്റപ്പെടുത്തുന്നു ( J'accuse**) വിശ്വപ്രശസ്തമാണ്.

### കൃതികൾ
സോളയുടെ പ്രഥമ സാഹിത്യരചന,Contes a Ninon (നിനോയുടെ കഥകൾ)   ചെറുകഥാസംഗ്രഹമായിരുന്നു. 1864-ലാണ് ഇതു പ്രസിദ്ധീകരിക്കപ്പെട്ടത്. 
*ക്ളോഡിൻറെ കുംബസാരം (1865)
*മാഴ്സെയിലെ രഹസ്യങ്ങൾ  (1867)
*തെരേസ്സ റാക്വ   (1867)
*മാദലീൻ ഫേരാ(1868)
*റൂഗോ-മാക്കാ വംശചരിത്രം (മൊത്തം 20 നോവലുകൾ ( 1871- 1893 )
മന്ദബുദ്ധിയായ അഡലെയ്ഡ് ഫോക് എന്ന സ്ത്രീയിൽ  നിന്നാണ് കഥ തുടങ്ങുന്നത്. അഡ്ലെയ്ഡിൽ  ഭർത്താവ് റൂഗോവിനും  കാമുകൻ മക്വാവിനും  ജനിച്ച സന്താനങ്ങളേയും അവരുടെ പിന്നീടുളള തലമുറകളേയും    കേന്ദ്രീകരിച്ചാണ് ബൃഹത്തായ 20 നോവലുകൾ രചിക്കപ്പെട്ടിരിക്കുന്നത്. ജന്മസിദ്ധമായ കുറ്റവാസന, പ്രത്യേകിച്ച് കൊലവെറി  പരമ്പരാഗതമാണെന്ന് സോള ഈ നോവലുകളിലൂടെ സമർത്ഥിക്കുന്നു.    
*മൂന്നു നഗരങ്ങൾ [ ലൂർദ്ദ്,(1894) റോം (1896), പാരിസ് (1898) ],
*നാലു സുവിശേഷങ്ങൾ [സമ്പുഷ്ടത (1899), കർമ്മം(1901), സത്യം ( മരണാനന്തരം), നീതി  (അപൂർണ്ണം)]

### അവലംബം


വർഗ്ഗം:ഫ്രഞ്ച് നോവലെഴുത്തുകാർ
വർഗ്ഗം:1840-ൽ ജനിച്ചവർ
സൂത്രധാരൻ

നാടകത്തിൽ **സൂത്രധാരൻ** എന്നാൽ സൂത്രം അഥവാ ചരട് പിടിക്കുന്നവൻ എന്നർത്ഥം. സൂത്രം എന്ന സംസ്കൃത വാക്കിനു മലയാളത്തിൽ *കൗശലം* എന്നൊരു അർഥം കൂടിയുണ്ട്. പ്രധാനമായും നാടകത്തിൽ ആദ്യം പ്രത്യക്ഷപ്പെടുന്ന ഇയാൾ   നാടകത്തെപ്പറ്റി സൂചനകൾ നൽകുന്ന ജോലിയാണ് ചെയ്യുന്നത്.  പ്രവർത്തികൾക്ക് നേതൃത്വം വഹിക്കുന്നയാൾ  എന്ന അർത്ഥത്തിലും ഈ വാക്ക് ഉപയോഗിക്കുന്നു.

## അവലംബം

വർഗ്ഗം:നാടകം
ഫിഫ പുഷ്ക്കാഷ് സമ്മാനം

ഒരു വർഷത്തെ മികച്ച ഗോളിന് ഫിഫ നൽകുന്ന സമ്മാനമാണ് **ഫിഫ പുഷ്കാഷ് സമ്മാനം**. 2009-ലാണ് ഈ പുരസ്കാരം ഏർപ്പെടുത്തിയത്.

വർഗ്ഗം:ഫുട്ബോൾ
വർഗ്ഗം:പുരസ്കാരങ്ങൾ
വടപഴനി

**വടപഴനി** ചെന്നൈ നഗരത്തിന്റെ പടിഞ്ഞാറു ഭാഗത്തുള്ള ഒരു പരിസരപ്രദേശമാണ്.

ഇവിടെയുള്ള ഉത്തര പഴനി അഥവാ വടപഴനി മുരുകൻ കോവിൽ ഒരു പ്രധാന തീർത്ഥാടന കേന്ദ്രമാണ്. ഇവിടെ വച്ചു വിവാഹം നടത്തുന്നത് ഐശ്വര്യകരമാണ്  എന്നാണ് വിശ്വാസം. വടപഴനി ആർക്കോട് റോഡിലാണ് മെട്രോ ട്രാൻസ്‌പോർട്ട് കോർപ്പറേഷന്റെ ബസ് ഡിപ്പോ സ്ഥിതിചെയ്യുന്നത്. എ.വി.എം., പ്രസാദ്, ഭരണി ഉൾപ്പെടെ ചെന്നൈയിലെ പ്രധാന സിനിമാ സ്റ്റുഡിയോകളിൽ കൂടുതലും വടപഴനിയിലാണുള്ളത്.

## വടപഴനി മുരുകൻ കോവിൽ

ഏകദേശം 125 വർഷങ്ങൾക്ക് മുമ്പ് മുരുകന്റെ പടം വെച്ച ചെറിയയൊരു ഓലമേഞ്ഞ ക്ഷേത്രം പിന്നീട് തീർത്ഥാടക പ്രവാഹം കൊണ്ട് ഇന്നത്തെ നിലയിലെത്തി. ഓരോ വർഷവും 7,000-ത്തോളം വിവാഹങ്ങളാണ് ഈ ക്ഷേത്രത്തിൽ നടക്കുന്നത്. ഈ ക്ഷേത്രത്തിൽ വച്ചു വിവാഹം നടത്തുന്നത് ദമ്പതികൾക്ക് ഐശ്വര്യകരമാണ് എന്ന വിശ്വാസമാണ് ഇതിന് കാരണം.

സ്ഥലപുരാണമനുസരിച്ച്, അന്നസ്വാമി നായ്ക്കർ എന്ന സാധാരണക്കാരനായ ഒരു മുരുക ഭക്തൻ മുരുകന്റെ പടം വെച്ച് പൂജ ചെയ്തു തുടങ്ങിയ സ്ഥലമാണിത്. മുരുക പൂജ നടത്തിക്കൊണ്ടിരുന്ന അന്നസ്വാമി നായ്ക്കർ തപോനിദ്രയിൽ പറയുന്നതെല്ലാം ഫലിക്കുന്നുവെന്നു കണ്ടു. തപോനിദ്രയിൽ അന്നസ്വാമി നായ്ക്കർ ഉറഞ്ഞു തുള്ളി ഫലപ്രവചനം നടത്തുന്നതിനെ അരുൾവാക്ക് (ദൈവിക വചനം) എന്ന പേരിൽ തദ്ദേശവാസികൾക്കിടയിൽ പ്രശസ്തിയാർജ്ജിച്ചു. 

ക്ഷേത്രത്തിന്റെ കിഴക്കേ ഗോപുരത്തിന്റെ ഉയരം 40.8 മീറ്ററാണ്. കിഴക്കേ ഗോപുരത്തിനടുത്തുള്ള ചുമരുകളിൽ 108 ഭരതനാട്യ മുദ്രകളുടെ ചിത്രങ്ങൾ കാണാം.

## സോഫ്ട്‌വേർ മേഖല

എച്ച്.സി.എൽ ടെക്‌നോളജീസ്, എം.സി.സി.ഐ. ഇൻർ കണക്ട് സൊല്യൂഷൻസ് തുടങ്ങിയവയാണ് വടപഴനി പ്രദേശത്തുള്ള പ്രധാന സോഫ്ട്‌വേർ സ്ഥാപനങ്ങൾ. 100 അടി റോഡിലുള്ള ടാറ്റാ കൺസൾട്ടൻസി സെർവീസസിന്റെ (ടി.സി.എസ്.) ഓഫീസ് ഈയിടെ എസ്.ആർ.എം. സർവ്വകലാശാല വാങ്ങി ഉപയോഗിച്ചു വരുന്നു.

## സിനിമാ മേഖല

വിക്രം, വിജയവാഹിനി തുടങ്ങിയ സിനിമാ സ്റ്റുഡിയോകൾ വടപഴനി പ്രദേശത്താണുള്ളത്. പ്രസാദ് കളർ ലാബ്‌സ് ആന്റ് സ്റ്റുഡിയോസ്, ഇ.എഫ്.എക്‌സ്. സ്റ്റുഡിയോസ്,എ.വി.എം. സ്റ്റുഡിയോ തുടങ്ങിയ പ്രശസ്ത സിനിമാ സ്ഥാപനങ്ങൾ തൊട്ടടുത്തുള്ള സാലിഗ്രാമം പ്രദേശത്ത് സ്ഥിതി ചെയ്യുന്നു. നിരവധി സിനിമാ താരങ്ങളുടെ വാസസ്ഥലമാണ് വടപഴനി. 

## വിദ്യാലയങ്ങൾ

വടപഴനിയിലെ ഏറ്റവും പഴക്കം ചെന്ന വിദ്യാലയം ഗംഗപ്പ് സ്ട്രീറ്റിൽ 1952-ൽ സ്ഥാപിതമായ രാമലിംഗ മിഷൻ മിഡിൽ സ്‌കൂളാണ്. ജെ.ആർ.കെ., ജെ.ആർ.എം., കാർത്തികേയൻ മെട്രിക്കുലേഷൻ സ്‌കൂൾ, 1964-ൽ സ്ഥാപിതമായ സരസ്വതി വിദ്യാലയം എന്നിവയാണ് വടപഴനിയിലെ മറ്റു ചില വിദ്യാലയങ്ങൾ വടപഴനിയിൽ നിന്നുള്ള വിദ്യാർത്ഥികളിൽ ഏറെ പേർ സാലിഗ്രാമം ആർക്കോട് റോഡിലുള്ള അവിച്ചി സ്‌കൂൾ, സാലിഗ്രാമത്തുള്ള ജനറൽ കരിയപ്പ ഹയർ സെക്കണ്ടറി സ്‌കൂൾ, വിരുഗമ്പാക്കത്തും, അശോക് നഗറിലുമുള്ള വിവിധ സ്‌കൂളുകളിലുമാണ് പഠിക്കുന്നത്.

## കോളേജുകളും, സർവ്വകലാശാലകളും

എസ്.ആർ.എം. യൂണിവേഴ്‌സിറ്റിയുടെ വടപഴനിയിലുള്ള ക്യാമ്പസ് 2009-ലാണ് പ്രവർത്തനം തുടങ്ങിയത്.

## ആശുപത്രികൾ

സൂര്യ ഹോസ്പിറ്റൽ, രാജീവ് സ്‌കാൻസ്, ആകാശ് ഇൻസ്റ്റിറ്റിയൂട്ട് ഓഫ് ഫെർട്ടിലിറ്റി ആന്റ് റിസർച്ച്, വിജയാ ഹോസ്പിറ്റൽ, വിജയാ ഹെൽത്ത് സെന്റർ, വാസൻ ഐ കെയർ, ബെസ്റ്റ് ഹോസ്പിറ്റൽ, വടപഴനി മൾട്ടി സ്‌പെഷ്യാലിറ്റി ഹോസ്പിറ്റൽ, പി ആന്റ് ജി നഴ്‌സിംഗ് ഹോം, ഭരണി ഹോസ്പിറ്റൽ, വി.എച്ച്.എം. ഹോസ്പിറ്റൽ എന്നിവയാണ് വടപഴനിയിലും പരിസരപ്രദേശങ്ങളിലുമായുള്ള പ്രധാന ആശുപത്രികൾ.

## സ്ഥാന വിവരണം

## അവലംബം

വർഗ്ഗം:തമിഴ്നാട്ടിലെ പട്ടണങ്ങൾ
വർഗ്ഗം:ചെന്നൈയുടെ പരിസരപ്രദേശങ്ങൾ
ചാമ

വെള്ളകെട്ടും വരൾച്ചയും ഒരുപോലെ തരണം ചെയ്യാൻ കഴിവുള്ള ആഹാരവസ്തുവായ ചാമ പുല്ലരി എന്ന പേരിലും അറിയപ്പെടുന്നു. അത്ര ഫലഭൂയിഷ്ടമല്ലാത്ത വെട്ടുകൽ മണ്ണിലാണ് (ലാറ്റെറൈറ്റ്) ചാമ സാധാരണ കൃഷിചെയ്യുന്നത്. പശ്ചിമഘട്ടമുൾപ്പടെ മലഞ്ചെരിവുകളിൽ പ്രധാനമായി കൃഷിചെയ്തുവരുന്ന ചാമ ആദിവാസി കൃഷിയിടങ്ങളിൽ ഇടവിളയായും https://en.wikipedia.org/wiki/Catch_crop പ്രധാന വിളയായും https://en.wikipedia.org/wiki/Crop കണ്ടുവരുന്നു.

## കൃഷിരീതി
കാലവർഷത്തിന്റെ ആരംഭത്തോടെയാണ് ചാമ വിതയ്ക്കുക. കൊയ്തു കഴിഞ്ഞ പാടങ്ങളിൽ ഇടവിളയായിട്ടാണ് കേരളത്തിൽ കൃഷിചെയ്തുവരുന്നത്. രേവതി, ഭരണി, രോഹിണി എന്നീ ഞാറ്റുവേലകളിൽ പൊടിവിതയായി ചാമ വിതയ്ക്കാം. പ്രത്യേക വളപ്രയോഗമൊന്നും കൂടാതെ രണ്ടുമാസം കൊണ്ട്  കൊണ്ട് ചാമ മൂപ്പെത്തി വൃശ്ചികമാസത്തോടെ കൊയ്തെടുക്കാം. പ്രത്യേക പരിചരണങ്ങൾ ആവശ്യമില്ലെങ്കിലും ചാണകവും വെണ്ണീറും വളമായി ഉപയോഗിക്കാവുന്നതാണ്.

## ഉപയോഗങ്ങൾ
ചാമകൊണ്ട് ചോറു, ഉപ്പുമാവ്, കഞ്ഞി, പുട്ട്, പായസം തുടങ്ങി വിവിധങ്ങളായ ആഹാരവിഭവങ്ങളുണ്ടാക്കാം. ആയൂർവേദത്തിൽ, കഫം, പിത്തം എന്നിവയ്ക്ക് ഔഷധമായും ഉപയോഗിക്കുന്നു. ലൗബേർഡ് പോലുള്ള വളർത്തുപക്ഷികൾക്ക് ആഹാരമായും കൊടുക്കുന്നു.

## ദൂഷ്യഫലങ്ങൾ
ആയൂർവേദമനുസരിച്ച് ചാമയുടെ ഉപയോഗം മൂലം വാതം കൂടാനും ദേഹം മെലിയാനും മലബന്ധമുണ്ടാകും സാധ്യതയുണ്ട്. ഇതു കാരണം **ഗതികെട്ടാൽ ചാമയും തിന്നും** എന്നൊരു പഴംചൊല്ല് പോലും പ്രചാരത്തിലുണ്ട്.

## അവലംബം


വർഗ്ഗം:ധാന്യങ്ങൾ
വർഗ്ഗം:പുല്ലുകൾ
വർഗ്ഗം:മില്ലറ്റുകൾ
വർഗ്ഗം:ഏഷ്യയിലെ സസ്യജാലം
വർഗ്ഗം:കേരളത്തിലെ സസ്യജാലം
കോയമ്പേട്‌

**കോയമ്പേട്‌** ചെന്നൈ നഗരത്തിന്റെ പടിഞ്ഞാറു ഭാഗത്തുള്ള ഒരു പരിസരപ്രദേശമാണ്. 

വളരെ വിപുലമായ മാർക്കറ്റും, ചെന്നൈ മെട്രോ ബസ് ടെർമിനസും കോയമ്പേടിലാണുള്ളത്. 

തമിഴ്‌നാടിന്റെ വിവിധ പ്രദേശങ്ങളിലേക്കും, അന്യ സംസ്ഥാനങ്ങളിലേക്കുമുള്ള ബസ്സുകൾ പുറപ്പെടുന്ന സ്ഥലമായതു കൊണ്ട് കോയമ്പേട് രാപകൽ വ്യത്യാസമില്ലാതെ സദാ സജീവമായിരിക്കും.

## കോയമ്പേടിൽ എത്തിച്ചേരാൻ

ചെന്നൈ സെൻട്രൽ റയിൽവേ സ്റ്റേഷനിൽ നിന്നും പൂനമല്ലി ഹൈ റോഡ് വഴിയും, ചെന്നൈ വിമാനത്താവളത്തിൽ നിന്നും ജവഹർലാൽ നെഹ്രു റോഡ് (ഇന്നർ റിംഗ് റോഡ്) വഴിയും കോയമ്പേടിലെത്തിച്ചേരാനാകും.

വടപഴനി, അണ്ണാനഗർ, അരുമ്പാക്കം, അരുമ്പാക്കം എം.എം.ഡി.എ. കോളനി, അമിഞ്ചിക്കരൈ, വിരുഗമ്പാക്കം, നെർക്കുൻട്രം എന്നിവയാണ് കോടയമ്പേടിന്റെ പരിസര പ്രദേശങ്ങളിലുള്ള മറ്റു ചെറു പട്ടണങ്ങൾ.

## കോയമ്പേട് മാർക്കറ്റ്‌

കോയമ്പേട് മാർക്കറ്റ് എന്ന ചുരുക്കപ്പേരിൽ അറിയപ്പെടുന്ന കോയമ്പേട് ഹോൾ സെയിൽ മാർക്കറ്റ് കോംപ്ലക്‌സിൽ പഴങ്ങളുടേയും, പച്ചക്കറികളുടേയും മൊത്ത വ്യാപാരം ചെയ്യുന്ന നിരവധി സ്ഥാപനങ്ങളുണ്ട്. 

നഗരമദ്ധ്യത്തിൽ പാരീസിനടുത്ത കൊത്താൽ ചാവടി മാർക്കറ്റ് നിർത്തലാക്കിയ സാഹചര്യത്തിൽ 1996-ലാണ് കോയമ്പേട് മാർക്കറ്റ് സ്ഥാപിക്കപ്പെട്ടത്. ഏഷ്യയിലെ ഏറ്റവും വലിയ പഴം പച്ചക്കറി മൊത്തവ്യാപാര മാർക്കറ്റാണിത്.

## മലിനജല ശുദ്ധീകരണ പ്ലാന്റുകൾ

പ്രതിദിനം 94 മില്ല്യൺ ലിറ്റർ മലിനജലം ശുദ്ധീകരിക്കുവാൻ പോന്ന രണ്ട് സീവേജ് ട്രീറ്റ്‌മെന്റ് പ്ലാന്റുകൾ കോയമ്പേടിൽ പ്രവർത്തിച്ചു വരുന്നു. ടി.നഗർ, കോടമ്പാക്കം, അണ്ണാനഗർ, വിരുഗമ്പാക്കം, മുഗപ്പെയർ തുടങ്ങിയ ചെന്നൈ നഗരത്തിന്റെ വിവിധ പരിസരപ്രദേശങ്ങളിൽ നിന്നുള്ള മലിനജലം ഈ പ്ലാന്റുകളിലാണ് ശുദ്ധീകരിക്കുന്നത്. 

നിലവിലുള്ള ഈ രണ്ട് പ്ലാന്റുകൾക്ക് പുറമേ, പ്രതിദിനം 120 മില്ല്യൺ ലിറ്റർ മലിനജല ശുദ്ധീകരണം ചെയ്യാൻ പുതിയൊരു പ്ലാന്റ് നിർമ്മിക്കാനുള്ള പദ്ധതി നടപ്പിലായിക്കൊണ്ടിരിക്കുന്നു. രൂ. 1,160 മില്ല്യൺ ചെലവിൽ 25 ഏക്കർ വിസ്തൃതിയുള്ള കോമ്പൗണ്ടിൽ പുതിയ പ്ലാന്റ് പ്രവർത്തനസജ്ജമാകുന്നതോടെ മധുരവയൽ, അമ്പത്തൂർ, നെർക്കുൻട്രം തുടങ്ങിയ മറ്റു സമീപപ്രദേശങ്ങളിൽ നിന്നുള്ള മലിനജല ശുദ്ധീകരണവും സാധ്യമാകും.

## കോയമ്പേട് ബസ് സ്റ്റാന്റ് (സി.എം.ബി.ടി)

ചെന്നൈ മൊഫുസിൽ ബസ് ടെർമിനസ് അഥവാ സി.എം.ബി.ടി. ഏഷ്യയിലെ ഏറ്റവും വലിയ ബസ് ടെർമിനസ് ആണ്.

തമിഴ് നാടിന്റെ വിവിധ പ്രദേശങ്ങളിലേക്കും, കേരള, കർണ്ണാടക, ആന്ധ്രാപ്രദേശ്, പോണ്ടിച്ചേരി തുടങ്ങിയ അയൽ സംസ്ഥാനങ്ങളിലേക്കുമുള്ള ബസ്സുകൾ ഇവിടെ നിന്നും പുറപ്പെടുന്നു.

ഒരേ സമയം 270 ബസ്സുകൾക്ക് പ്രവേശിക്കാനാകുന്ന ഈ വലിയ ടെർമിനസ് വഴി പ്രതിദിനം 2000 ബസ് സർവീസുകൾ നടത്തി 2 ലക്ഷം യാത്രക്കാർക്ക് യാത്രാസൗകര്യമൊരുക്കുന്നു.

## സ്ഥാന വിവരണം

## അവലംബം

വർഗ്ഗം:തമിഴ്നാട്ടിലെ പട്ടണങ്ങൾ
വർഗ്ഗം:ചെന്നൈയുടെ പരിസരപ്രദേശങ്ങൾ
കോടമ്പാക്കം

ചെന്നൈ നഗരത്തിന്റെ പരിസര പ്രദേശങ്ങളിൽ സിനിമാ വ്യവസായത്തിനു പേരു കേട്ട സ്ഥലമാണ്  **കോടമ്പാക്കം**. കോടമ്പാക്കം എന്ന സ്ഥലപ്പേരിൽ നിന്നാണ് തമിഴ് സിനിമയ്ക്ക് കോളിവുഡ് എന്ന പേര് ലഭിച്ചത്.

## ഭൂമിശാസ്ത്രപരമായ കിടപ്പ്‌

ചെന്നൈ നഗരത്തിന്റെ പടിഞ്ഞാറു ഭാഗത്തായുള്ള കോടമ്പാക്കം പട്ടണത്തിന്റെ കിഴക്ക് നുങ്കമ്പാക്കവും, തെക്ക് വെസ്റ്റ് മാമ്പലവും, ടി.നഗറും, പടിഞ്ഞാറ് വടപഴനിയും, തെക്ക് പടിഞ്ഞാറ് കെ.കെ. നഗറും, അശോക് നഗറുമാണുള്ളത്.

## ചരിത്രം

ഏകദേശം 2000 വർഷത്തെ ചരിത്രമുള്ള കോടമ്പാക്കം പല്ലവ, ചോഴ സാമ്രാജ്യങ്ങളുടെ കാലത്ത് തന്നെ സജീവമായിരുന്നു. കോടമ്പാക്കത്തെ ഭർതൃകേശ്വരർ ക്ഷേത്രം 500 വർഷത്തിലധികം പഴക്കമുള്ളതാണെന്ന് കരുതപ്പെടുന്നു. 

ഇന്ന് കാണുന്ന കോടമ്പാക്കം രൂപീകൃതമാകുന്നത് 17, 18 നൂറ്റാണ്ടുകളിൽ ആർക്കോട് നവാബിന്റെ കാലത്താണ്. കോടമ്പാക്കം എന്ന പേരിനെക്കുറിച്ച് രണ്ട് വാദങ്ങളുണ്ട്. 

ആർക്കോട് നവാബിന്റെ കുതിരലായങ്ങൾ ഈ പ്രദേശത്തായിരുന്നതിനാൽ ഉർദു ഭാഷയിലെ ഘോടാ ബാഗ് ലോപിച്ച് കോടമ്പാക്കം ആയതാണെന്നും, ഹിന്ദു പൗരാണികതയുമായി ബന്ധപ്പെട്ട കാർക്കോടകൻ പാക്കം എന്ന പേരിൽ നിന്നാണ് കോടമ്പാക്കം എന്ന പേര് ആവിർഭവിച്ചതെന്നും രണ്ടു പക്ഷമുണ്ട്. കോടമ്പാക്കം ശിവക്ഷേത്രത്തിൽ ഇന്നും കാർക്കോടക സർപ്പ വിഗ്രഹങ്ങളുണ്ട്.

ബ്രിട്ടീഷ് ഭരണകാലത്ത് കോടമ്പാക്കം ചെങ്കൽപ്പട്ട് ജില്ലയിലെ ഒരു മുനിസിപ്പാലിറ്റിയായിരുന്നു. ഇവിടെയുണ്ടായിരുന്ന ജലസംഭരണി 1921-ൽ പൂർണ്ണമായി വറ്റിയതിനു ശേഷം കോടമ്പാക്കം മദ്രാസ് ജില്ലയുടെ ഭരണത്തിനു കീഴിലായി. 

കോടമ്പാക്കം സാലിഗ്രാമം പുലിയൂർ പ്രദേശത്ത് 1931 ലെ ജനസംഖ്യ വെറും 497 മാത്രമായിരുന്നു. ഹിന്ദി വിരുദ്ധ പ്രക്ഷോഭം കൊടുമ്പിരിക്കൊണ്ടിരുന്നപ്പോൾ 1938 ജൂൺ 3-ാം തിയതി കോടമ്പാക്കത്തു വച്ചു നടന്ന യോഗത്തിൽ മറൈമലൈ അടികൾ അധ്യക്ഷം വഹിച്ചു. 

1948-ൽ അവിച്ചി മെയ്യപ്പ ചെട്ടിയാർ മദ്രാസിലെ ആദ്യ സിനിമാ സ്റ്റുഡിയോ (എ.വി.എം.) സ്ഥാപിച്ചു. അതിനു ശേഷം എൽ.വി. പ്രസാദ് സ്റ്റുഡിയോവും, വിജയ വാഹിനി സ്റ്റുഡിയോവും സ്ഥാപിക്കപ്പെട്ടു. 

മദ്രാസിലെ ഏറ്റവും പഴക്കം ചെന്ന സിനിമാ തിയറ്ററുകളിൽ ഒന്നായ ലിബർട്ടി തിയറ്റർ കോടമ്പാക്കത്താണുണ്ടായിരുന്നത്. 

ഏതാനും ദശകങ്ങൾ മുമ്പു വരെ ദക്ഷിണേന്ത്യൻ സിനിമാ ലോകത്തെ പ്രശസ്ത നടീനടന്മാർ സിനിമ കാണാനെത്തിയിരുന്ന ലിബർട്ടി തിയറ്റർ 2011-ൽ ഇടിച്ചു നിരത്തി അവിടെ ഒരു ഷോപ്പിംഗ് കോംപ്ലക്‌സിന്റെ പണികൾ നടന്നു വരുന്നു.

## കോളിവുഡ്‌

തമിഴ് സിനിമാ വ്യവസായത്തിന്റെ സിരാകേന്ദ്രമായിരുന്ന കോടമ്പാക്കത്തിന്റേയും ഇംഗ്ലീഷ് സിനിമാ വ്യവസായത്തിന്റെ സിരാകേന്ദ്രമായ ഹോളിവുഡിന്റേയും പേരുകളുടെ സങ്കലനമാണ് കോളി-വുഡ്. സിനിമാ - ടെലിവിഷൻ രംഗത്ത് പ്രവർത്തിക്കുന്ന നിരവധിയാളുകൾ കോടമ്പാക്കത്തും പരിസരപ്രദേശങ്ങളിലുമായാണ് താമസിക്കുന്നത്. 

തമിഴിലെ പ്രശസ്ത സിനിമാ നിർമ്മാതാക്കളും, സംവിധായകന്മാരും കോടമ്പാക്കത്തെ ഡയറക്ടേഴ്‌സ് കോളനിയിലാണ് താമസിക്കുന്നത്. 

ഓസ്‌കാർ ജേതാവ് ഏ.ആർ. റഹ്മാന്റെ വീടും, സ്റ്റുഡിയോവും കോടമ്പാക്കത്താണുള്ളത്.

## സ്ഥാന വിവരണം

## അവലംബം

വർഗ്ഗം:തമിഴ്നാട്ടിലെ പട്ടണങ്ങൾ
വർഗ്ഗം:ചെന്നൈയുടെ പരിസരപ്രദേശങ്ങൾ
കോരുത്തോട്

കോട്ടയം ജില്ലയിലെ കോരുത്തോട് ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് **കോരുത്തോട്**.

കോരുത്തോടിലെ സി. കേശവൻ മെമ്മോറിയൽ എച്ച്.എച്ച്.എസ്സ് എന്ന സ്കൂൾ കായിക മേളകളിൽ ധാരാളം വിജയങ്ങൾ നേടിയിട്ടുണ്ട്  . ഈ സ്കൂളിൽ കായികാധ്യാപകനായിരുന്ന കെ.പി.തോമസ് മാഷും പ്രസിദ്ധനാണ് 

## ചിത്രശാല

പ്രമാണം:Koruthodu Toddy Shop - കോരുത്തോട് കള്ള് ഷാപ്പ്.jpg|കോരുത്തോട് കള്ള് ഷാപ്പ് 


## അവലംബങ്ങൾ


വർഗ്ഗം:കോട്ടയം ജില്ലയിലെ ഗ്രാമങ്ങൾ
സി.പി. ശ്രീധരൻ

കേരളത്തിലെ പ്രമുഖ സാഹിത്യ - സാംസ്കാരിക പ്രവർത്തകനും എഴുത്തുകാരനുമായിരുന്നു **സി.പി. ശ്രീധരൻ** (ജനനം : 24  ഡിസംബർ 1931  - 24 ഒക്ടോബർ 1996). സാഹിത്യ പ്രസ്ഥാനങ്ങളുടെ സംഘാടകൻ, സാരഥി എന്നീ നിലകളിൽ ശ്രദ്ധേയനായിരുന്നു. സമസ്ത കേരള സാഹിത്യപരിഷത്ത്, സാഹിത്യ പ്രവർത്തക സഹകരണ സംഘം എന്നിവയുടെ പ്രസിഡണ്ടായി ദീർഘകാലം സേനവമനുഷ്ഠിച്ചു. കേരള സാഹിത്യ അക്കാദമിയുടെ നേതൃനിരയിലും അദ്ദേഹമുണ്ടായിരുന്നു.
## ജീവിതരേഖ
കണ്ണൂർ ജില്ലയിലെ പയ്യന്നൂരിലായിരുന്നു ജനനം. സ്കൂളിൽ പഠിക്കുന്ന കാലത്ത് മുത്തച്ഛൻ കടിഞ്ഞിയിൽ അനന്തൻ നായർ വഴി അക്കാലത്തെ സാഹിത്യകാരന്മാരുമായും സാമൂഹികരംഗത്തെ നേതാക്കളുമായും അടുത്തിടപഴകാൻ അവസരം ലഭിച്ചു. സ്വാതന്ത്ര്യ സമരത്തിൽ പങ്കെടുത്തതിന്റെ പേരിൽ നിരവധി തവണ പോലീസ് മർദ്ധനമേറ്റു. പത്താംക്ളാസ്സ് പാസായിതിനു ശേഷം കോൺഗ്രസ്സ് പ്രവർത്തകനായി. ക്വിറ്റ് ഇന്ത്യ പ്രക്ഷോഭത്തിൽ വിദ്യാർത്ഥിയായിരുന്ന കാലത്ത് തന്നെ പങ്കെടുത്തു. കോഴിക്കോട് നിന്നു  പ്രസിദ്ധീകരിച്ചിരുന്ന നവകേരളത്തിന്റെ ലേഖകനായും പിന്നീട് മനോരമയുടെ സബ് എഡിറ്ററായും പ്രവർത്തിച്ചു. സാഹിത്യ പ്രവർത്തക സഹകരണ സംഘത്തിൽ പബ്ളിക്കേഷൻസ് ഡയറക്ടറായി. 1966 ൽ എസ്.പി.സി.എസ് ഡയറക്ട‍ർ ബോർഡിലേക്ക് തെരഞ്ഞെടുക്കപ്പെട്ടു. പിന്നീട് എസ്.പി.സി.എസിന്റെ വൈസ് പ്രസിഡന്റും പ്രസിഡന്റുമായി. 1976 ൽ സാഹിത്യ പരിഷത്തിന്റെ വൈസ് പ്രസിഡന്റായി. കോൺഗ്രസ്സ് വീക്ഷണം പത്രം ആരംഭിച്ചപ്പോൾ പത്രാധിപരായി ചുമതലയേറ്റു. വിമോചന സമര കാലത്ത് അദ്ധ്യാപക - വിദ്യാർത്ഥി സമര സമിതിയുമായി ബന്ധപ്പെട്ടു പ്രവർത്തിച്ചതിന്റെ പേരിൽ ജയിൽ ശിക്ഷ അനുഭവിച്ചു.

## കൃതികൾ
*ഡോ. രാധാകൃഷ്ണൻ
*വിവേകാനന്ദൻ ഒരു വിപ്ലവത്തിന്റെ വിത്ത്
*ജീവിതശിൽപ്പികൾ
*മഹത്ത്വ മുഖങ്ങൾ
*ഇന്നത്തെ സാഹിത്യകാരന്മാർ
*മൂലധനം (വിവർത്തനത്തിലും എഡിറ്റിംഗിലും ഉണ്ണിരാജയോടൊപ്പം പങ്ക് വഹിച്ചു.)
*വിശ്വവിജ്ഞാനകോശത്തിന്റെ അസ്സോസിയേറ്റ് എഡിറ്ററായിരുന്നു

## പുരസ്കാരങ്ങൾ
## അവലംബം

## പുറം കണ്ണികൾ
*http://cpsreedharan.com/ML/index.htmlവെബ്സൈറ്റ്

വർഗ്ഗം:1931-ൽ ജനിച്ചവർ
വർഗ്ഗം: 1996-ൽ മരിച്ചവർ
വർഗ്ഗം:ഡിസംബർ 24-ന് ജനിച്ചവർ
വർഗ്ഗം:ഒക്ടോബർ 24-ന് മരിച്ചവർ

വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:സ്വാതന്ത്ര്യസമരസേനാനികൾ
വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
ശാന്തിഗിരി

thumb|പർണശാല
തിരുവനന്തപുരത്തുനിന്നും 22കിലോമീറ്റർ അകലെ പോത്തൻ‌കോടാണ്‌ 1969ൽ നവജ്യോതിശ്രീ കരുണാകര ഗുരു സ്ഥാപിച്ച **ശാന്തിഗിരി ആശ്രമം** സ്ഥിതി ചെയ്യുന്നത്.  ആശ്രമത്തിനു മുന്നിലെ പർണശാലയുടെ നിർമ്മാണം ആരംഭിച്ചത് 2001 സെപ്റ്റംബറിലാണ്. ശാന്തിഗിരി ആശ്രമത്തിൽ  വെള്ളത്താമരയുടെ ആകൃതിയിൽ പർണശാല ഉയർന്നു നിൽക്കുന്നു.  91അടി ഉയരവും 84 അടി ചുറ്റളവുമുള്ള ഈ വെണ്ണക്കൽ മന്ദിരം പൂർണമായ വിടർന്ന താമരയുടെ രൂപത്തിലുള്ള ലോകത്തിലെ ഏറ്റവും ഉയരം കൂടിയ സൌധമാണ്. വിരിഞ്ഞതാമരയുടെ മാതൃകയിൽ മുകളിലേക്ക് പന്ത്രണ്ടിതളുകളും , താഴേക്ക് ഒൻപതിതളുകളും. മുകളിലേക്കുള്ള ഇതളിന് 41 അടി ഉയരവും,താഴേക്കുള്ള ഇതളിന് 31 അടി ഉയരവുമായി ആണ് താമര വിരിഞ്ഞു വരുന്നത് . പർണശാലയ്ക്കുള്ളിൽ ഗുരു സമാധികൊള്ളുന്ന സ്ഥലത്ത്  തടിയിൽ താമര മൊട്ടിന്റെ രൂപത്തിൽ ശരകൂടം നിർമ്മിച്ചിട്ടുണ്ട്. 27 അടി ഉയരവും 21 അടി വ്യാസവുമുള്ള ശരകൂടത്തിന്റെ ഉൾവശത്ത് പിത്തള പതിച്ചിരിക്കുന്നു. ഇതിന്റെ മധ്യത്തിൽ 10 പടികൾക്കു മുകളിലായി സ്വർണനിർമ്മിതമായ ഗുരുരൂപം പ്രതിഷ്ഠിച്ചിരിക്കുന്നു. 2010 സെപ്റ്റംബർ 12 പർണശാല ലോകജനതയ്ക്ക് ആരാധനയ്ക്കായി തുറന്നു കൊടുത്തു. പ്രസ്തുത കർമത്തിന്റെ തുടക്കം ഭാരതത്തിന്റെ പ്രഥമ വനിത ശ്രീമതി പ്രതിഭാദേവി ദേവിസിങ് പാട്ടീൽ നിർവ്വഹിച്ചു.

=പർണശാല=
ഉയരം         - 91 അടി
വ്യാസം        - 84 അടി
മുകളിലേയ്ക്കുള്ള ഇതളുകളുടെ എണ്ണം -12 (പന്ത്രണ്ട് രാശികളെ സൂചിപ്പിക്കുന്നു)
താഴേക്കുള്ള ഇതളുകളുടെ എണ്ണം          -9 (ഒൻപത് ഗ്രഹങ്ങളെ സൂചിപ്പിക്കുന്നു)
ഉള്ളിലുള്ള തൂണുകളുടെ എണ്ണം             -9
പുറത്തെ തൂണുകളുടെ എണ്ണം              -12

## ശാഖകൾ
*കുമിളി
* കല്ലാർ
*സുൽത്താൻ ബത്തേരി
*എറണാകുളം
*കോന്നി
*കോട്ടയം
*വൈക്കം
*തൃശ്ശൂർ
*മലപ്പുറം (തെയ്യാല)
*കോഴിക്കൊട്
*വടകര
*കണ്ണൂർ
*പാലക്കാട്
*കന്യാകുമാരി
*മധുര
*ബെംഗളൂരു
*ഡൽഹി (പുഷ്പ്‌വിഹാർ, സാകേത്)
*കൊല്ലം (പോളയത്തോട്)
*ഹരിപ്പാട്
*കൊട്ടാരക്കര (പള്ളിക്കൽ)

## ശാന്തിഗിരി ആയുർവ്വേദ വൈദ്യശാല
ശാന്തിഗിരി ആശ്രമത്തിന്റെ ഒരു യുണിറ്റാണു ശാന്തിഗിരി ആയുർവ്വേദ വൈദ്യശാല. 'കരുണാകര ഗുരു 1986 ലാണു വൈദ്യശാല തുടങ്ങിയത്. ആശ്രമാന്തേവാസികൾക്കായി ഒരു മൺകുടത്തിൽ എളിയരീതിയിൽ ആരംഭിച്ചതാണിത്.

## ചിത്രശാല

പ്രമാണം:Parnasala.jpg|പർണശാല
പ്രമാണം:ശാന്തിഗിരി ആശ്രമത്തിലെ പർണ്ണശാല.jpg|ശാന്തിഗിരി ആശ്രമം
പ്രമാണം:ശാന്തിഗിരി ആശ്രമം വിദൂരദൃശ്യം.jpg| ശാന്തിഗിരി ആശ്രമം വിദൂരദൃശ്യം 
പ്രമാണം:വെണ്ണക്കല്ലിൽതീർത്ത താമര.jpg| വെണ്ണക്കല്ലിൽ തീർത്ത താമര രാത്രി ദൃശ്യം 
പ്രമാണം:പർണ്ണശാല.jpg|ശാന്തിഗിരി പർണ്ണശാൽ 80-90 കാലഘ്ട്ടത്തിൽ

## പുറമെ നിന്നുള്ള കണ്ണികൾ

*ശാന്തിഗിരിആശ്രമം

വർഗ്ഗം:ആശ്രമങ്ങൾ
1759

ഗ്രിഗോറിയൻ കാലഗണനാരീതി പ്രകാരമുള്ള, പതിനെട്ടാം നൂറ്റാണ്ടിലെ അൻപത്തൊമ്പതാം വർഷമായിരുന്നു **1759**.
## പ്രധാന സംഭവങ്ങൾ
* ജനുവരി 11 - അമേരിക്കയിലെ ഫിലഡെൽഫിയയിൽ ആദ്യത്തെ ഇൻഷൂറൻസ് കമ്പനി സ്ഥാപിതമായി. 
* ജനുവരി 15 - ആറു വർഷത്തെ നിർമ്മാണപ്രവർത്തനങ്ങൾക്ക് ശേഷം ബ്രിട്ടീഷ് മ്യൂസിയം തുറന്നു.
* സെപ്റ്റംബർ 10 - പോണ്ടിച്ചേരി യുദ്ധം ആരംഭിച്ചു (ബ്രിട്ടീഷ്-ഫ്രഞ്ച് നാവികസേനകൾ തമ്മിൽ ഇന്ത്യൻ കടൽത്തീര മേഖലയിൽ). 
## ജനനങ്ങൾ
* മേയ് 28 - ബ്രിട്ടീഷ് പ്രധാനമന്ത്രിയായിരുന്ന വില്ല്യം പിറ്റ് ജനിച്ചു.
## മരണങ്ങൾ
* ഓഗസ്റ്റ് 10 - സ്പെയിൻ രാജാവായിരുന്ന ഫെർഡിനാൻഡ് ആറാമൻ മരിച്ചു.

## അവലംബം

വർഗ്ഗം:വർഷങ്ങൾ
വർഗ്ഗം:1759
സിലബിൾ

സ്വരമോ സ്വരം ചേർന്ന വ്യഞ്ജനമോ പൂർണമായ ഉച്ചാരണമുള്ള വർണ്ണമോ വർണ്ണങ്ങളുടെ കൂട്ടമോ ആണ് അക്ഷരം (syllable). ഇംഗ്ളീഷിൽ ഇതിനെ **സിലബിൾ**  എന്നു പറയുന്നു.  ഋക്പ്രാതിശാഖ്യം (പ്രാതിശാഖ്യം = പദോച്ചാരണ ശാസ്ത്രഗ്രന്ഥം) അനുസരിച്ച് വ്യഞ്ജനത്തോടു കൂടിയതോ അനുസ്വാരത്തോടു കൂടിയതോ ആയ വർണമാണ് അക്ഷരം. അക്ഷരം എന്ന ശബ്ദത്തിന്റെ വ്യുത്പത്തി 'ക്ഷര' ധാതുവിൽനിന്നാണെന്ന് മഹാഭാഷ്യത്തിൽ പതഞ്ജലി പ്രസ്താവിച്ചിരിക്കുന്നു. 'ക്ഷര' ധാതുവിന് 'നഷ്ടമാവുക' എന്നാണർഥം. അപ്പോൾ അക്ഷരം എന്നതിന് നഷ്ടമാകാത്തത്, 'അനശ്വരം' എന്നെല്ലാം അർഥം കിട്ടുന്നു. (നക്ഷരതി ഇതി അക്ഷരം). വിശ്ളേഷണവിധേയമാകാത്ത വാഗംശം എന്ന അർഥവും പിന്നീടു വന്നുചേർന്നു. ഋഗ്വേദം, ഐതരേയാരണ്യകം, വാജസനേയി, അഥർവം എന്നീ പ്രാതിശാഖ്യങ്ങളിലും മനുസ്മൃതിയിലും അക്ഷരത്തിന് ഇത്തരത്തിലുള്ള നിർവചനം നൽകിയിട്ടുണ്ട്. കൂട്ടക്ഷരങ്ങളിലും സംയുക്താക്ഷരങ്ങളിലും ഒന്നിൽ കൂടുതൽ സിലബിളുകൾ ഉണ്ടാകും. 

സിലബിളുകൾ ഉപയോഗിച്ചുള്ള എഴുത്തുരീതി വെങ്കലയുഗത്തിന്റെ മദ്ധ്യകാലത്ത് പ്രത്യക്ഷപ്പെട്ട അക്ഷരങ്ങളുപയോഗിച്ചെഴുതുന്ന രീതിക്ക് നൂറുകണക്കിന് വർഷം മുൻപേ നിലവിലുണ്ടായിരുന്നു. ബി.സി. 2800-നടുത്ത കാലത്ത് സുമേറിയൻ പട്ടണമായ ഊറിലെ കളിമൺ ഫലകങ്ങളിലാണ് ആദ്യമായി എഴുതപ്പെട്ട സിലബിളുകൾ കാണപ്പെടുന്നത്. ചിത്രങ്ങളുപയോഗിച്ച് എഴുതുന്നതിനു പകരം സിലബിളുകൾ എഴുത്തിനുപയോഗിക്കാൻ തുടങ്ങിയത് "എഴുത്തിന്റെ ചരിത്രത്തിലെ ഏറ്റവും പ്രധാന മുന്നേറ്റമാണെന്ന്" വിലയിരുത്തപ്പെട്ടിട്ടുണ്ട്.

ഒര സിലബിളുള്ള വാക്കുകളെ (ഉദാഹരണം തേൻ) ഏകസിലബികം (*monosyllable*) രണ്ടെണ്ണമുള്ളതിനെ (ഉദാഹരണം തേടി) ദ്വിസിലബികം എന്നും മറ്റും വിവക്ഷിക്കാറുണ്ട്. 

## ഇവയും കാണുക
* സ്വനം
* സ്വനിമം
* വർണ്ണം (ഭാഷ)
* വർണ്ണം (അക്ഷരം)
* സ്വരം
* വ്യഞ്ജനം
* അക്ഷരം
* ലിപി

## അവലംബം

## അവലംബങ്ങളും അധികവായനയ്ക്കും

* 
* Clements, George N.; Keyser, Samuel J.. (1983). *CV phonology: A generative theory of the syllable*. Linguistic inquiry monographs (No. 9). Cambridge, MA: MIT Press. ISBN 0-262-53047-3 (pbk); ISBN 0-262-03098-5 (hb)
* 
* 
* 

## പുറത്തേയ്ക്കുള്ള കണ്ണികൾ
* ഹൗമെനിസിലബിൾസ്.കോം – ഇംഗ്ലീഷിലെ വാക്കുകളുടെ സിലബിളുകൾ എണ്ണാൻ സഹായിക്കുന്നു
* ഓൺലൈൻ ലിറിക് ഹൈഫനേറ്റർ – ഇംഗ്ലീഷ് ഭാഷയിലെ എഴുത്ത് സിലബിളുകളായി തിരിക്കുന്നു. 
* ഡൂ സിലബിൾസ് ഹാവ് ഇന്റേണൽ സ്ട്രക്ചർ? വാട്ട് ഈസ് ദെയർ സ്റ്റേറ്റസ് ഓൺ ഫോണോളജി? <small>CUNY Phonology Forum</small>
പതിനെട്ടാം നൂറ്റാണ്ട്

ക്രിസ്തുവർഷം അനുസരിച്ച് 1701 മുതൽ 1800 വരെയുള്ള വർഷങ്ങളാണ് **പതിനെട്ടാം നൂറ്റാണ്ട്** എന്ന് അറിയപ്പെടുന്നത്.

വർഗ്ഗം:കാലഗണന
റേ മിസ്റ്റീരിയോ

പ്രസിദ്ധനായ ഒരു പ്രൊഫഷണൽ ഗുസ്തി താരമാണ് **റേ മിസ്റ്റീരിയോ**. 1974 ഡിസംബർ 11ന് കാലിഫോർണിയയിലാണ് അദ്ദേഹം ജനിച്ചത്. ലോകത്തിലെ ഏറ്റവും വലിയ പ്രൊഫഷനണൽ ഗുസ്തി കമ്പനിയായ ഡബ്ലിയു.ഡബ്ലിയു.ഇലാണ് അദ്ദേഹം പങ്കെടുക്കുന്നത്. അദ്ദേഹത്തിന്റെ ശരിയായ പേര് *ഓസ്കാർ ഗുടീറസ് റൂബിയോ* എന്നാണ്. അദ്ദേഹത്തിന്റെ അമ്മാവനായ റേ മിസ്റ്റീരിയോ സീനിയറായിരുന്നു അദ്ദേഹത്തിന്റെ പരിശീലകൻ. ഏറ്റവുമധികം ആരാധകരുള്ള പ്രൊഫഷണൽ ഗുസ്തിക്കാരിൽ ഒരാളാണ് അദ്ദേഹം 619 എന്ന പേരിലും അറിയപ്പെട്ട് തുടങ്ങി

## അവലംബം

വർഗ്ഗം:പ്രൊഫഷണൽ റെസ്‌ലർമാർ
വർഗ്ഗം:1974-ൽ ജനിച്ചവർ
ലിംഗഭേദം

ജീവശാസ്ത്രത്തിൽ, ജനിതകഗുണങ്ങളെ കൂട്ടിക്കലർത്തുകയും പരസ്പരം ചേർക്കുകയും ചെയ്യുന്ന ഒരു പ്രതിഭാസമാണ് ലൈംഗിക പുനരുല്പാദനം. ഇതിന്റെ പരിണാമപരമായ മെച്ചം മിക്ക ജീവികളിലും ആൺ-പെൺ-ട്രാൻസ് ജെൻഡർ **ലിംഗഭേദം** ഉണ്ടാകുന്നതിനിടയാക്കിയിട്ടുണ്ട്. ഗാമീറ്റുകൾ എന്ന പ്രത്യേക കോശങ്ങൾ സങ്കലനത്തിലേർപ്പെടുന്നതിലൂടെയാണ് മാതാപിതാക്കളുടെ ജനിതകഗുണങ്ങളുള്ള കുട്ടികളുണ്ടാകുന്നത്. ഗാമീറ്റുകൾക്ക് ആൺ-പെൺ വ്യത്യാസമുണ്ടാവുകയോ (ഹെറ്ററോ ഗാമീറ്റുകൾ) ഇല്ലാതിരിക്കുകയോ (ഐസോഗാമീറ്റുകൾ) ചെയ്യാം. ഹെറ്ററോഗാമീറ്റുകളിലെ ആൺ ഗാമീറ്റുകൾ ചലനശേഷിയുള്ളവയും പെൺ ഗാമീറ്റുകൾ ഭ്രൂണത്തിന്റെ ആദ്യകാല വളർച്ചയ്ക്കാവശ്യമായ പോഷകങ്ങൾ ഉൾക്കൊള്ളുന്നവയുമാണ്. 

ഉൽപ്പാദിപ്പിക്കുന്ന ഗാമീറ്റുകളുടെ തരമാണ് ഒരു ജീവി സ്ത്രീയാണോ പുരുഷനാണോ  എന്നു തിരിച്ചറിയാനുള്ള ഒരു രീതി. പുരുഷജീവി ബീജം (*സ്പേം*) എന്ന പുരുഷഗാമീറ്റുകളും സ്ത്രീ അണ്ഡം (*ഓവം*) എന്ന സ്ത്രീ ഗാമീറ്റും ഉൽപ്പാദിപ്പിക്കുന്നു. ഇവ രണ്ടും ഉൽപ്പാദിപ്പിക്കാൻ ശേഷിയുള്ള ജീവിയെ നപുംസകം (*hermaphroditic*) എന്നു വിവക്ഷിക്കും.

## പരിണാമം

## ലൈംഗിക പുനരുൽപ്പാദനം

### മൃഗങ്ങൾ

### സസ്യങ്ങൾ

### കുമിൾ

## ലിംഗനിർണ്ണയം

### ജനിതകരീതി

### ജനിതകമല്ലാത്ത രീതി

## ആൺ-പെൺ-ട്രാൻസ്ജെൻഡർ ലിംഗഭേദം

## അവലംബങ്ങൾ

## കൂടുതൽ വായനയ്ക്ക്

* ആർൺക്വിസ്റ്റ്, ജി. & റോവ്, എൽ. (2005) *[[Sexual conflict|സെക്ഷ്വൽ കോൺഫ്ലിക്റ്റ്]]*. പ്രിൻസ്റ്റൺ യൂണിവേഴ്സിറ്റി പ്രസ്സ്, പ്രിൻസ്റ്റൺ. ISBN 0-691-12217-2
* 
* 
* മേയ്നാർഡ്-സ്മിത്ത്, ജെ. *ദി എവല്യൂഷൻ ഓഫ് സെക്സ്*. കേംബ്രിഡ്ജ് യൂണിവേഴ്സിറ്റി പ്രസ്സ്, 1978.

## പുറത്തേയ്ക്കുള്ള കണ്ണികൾ

* ഹ്യൂമൻ സെക്ഷ്വൽ ഡിഫറൻസിയേഷൻ ബൈ പി.സി. സിസോണെങ്കോ
* ന്യൂ സയന്റിസ്റ്റ് ആർട്ടിക്കിൾ ഓൺ സെക്സ് ക്രോമസോംസ് ഇൻ പ്ലാറ്റിപ്പസ്

 

വർഗ്ഗം:ലൈംഗികത
വർഗ്ഗം:ലിംഗഭേദം
എൻ.ജി.സി. 6872

ഭൂമിയിൽ നിന്നും 20 കോടി പ്രകാശവർഷങ്ങൾക്ക് അകലെ മയിൽ (pavo) രാശിയുടെ ദിശയിൽ സ്ഥിതിചെയ്യുന്ന ഒരു താരാപഥമാണ് **NGC 6872**. ആകാശത്ത് ആറ് ആർക്ക് മിനിറ്റിലധികം വലിപ്പത്തിൽ കാണപ്പെടുന്ന ഇതിന്റെ യഥാർത്ഥ വലിപ്പം 5,22,000 പ്രകാശവർഷമാണ്. ഇപ്പോൾ അറിയപ്പെടുന്നതിൽ വെച്ച് ഏറ്റവും വലിയ താരാപഥവും ഇതുതന്നെയാണ്. NGC 6872, IC 4970 എന്നിവ പരസ്പരാകർഷണ താരാപഥങ്ങളാണ് (interacting galaxy).

## അവലംബം

വർഗ്ഗം:താരാപഥങ്ങൾ
ഫിക്ഷൻ

പൂർണ്ണമോ ഭാഗികമോ സാങ്കൽപ്പികസൃഷ്ടിയായ പ്രമേയത്തെപ്പറ്റിയുള്ള സാഹിത്യസൃഷ്ടിയെയാണ് പ്രധാനമായും **ആഖ്യായിക (ഫിക്ഷൻ)** എന്നുപറയുന്നത്. ഇത്തരം കൽപ്പിതകഥകൾ ലിഖിത സാഹിത്യത്തിലെ ഒരു മുഖ്യ ശാഖയാണെങ്കിലും നാടകങ്ങൾ, ചലച്ചിത്രങ്ങൾ, ഗാനങ്ങൾ എന്നിവയെയും ഈ ഗണത്തിൽ പെടുത്താം. വിവരണങ്ങൾ, കാഴ്ച്ചപ്പാടുകൾ, ജീവചരിത്രങ്ങൾ, ചരിത്രഗ്രന്ഥങ്ങൾ എന്നിവ ഈ ഗണത്തിൽ പെടുന്നില്ല.

## പുറത്തേയ്ക്കുള്ള കണ്ണികൾ
* Kate Colquhoun on the blurred boundaries between fiction and non-fiction 

വർഗ്ഗം:സാഹിത്യം
വർഗ്ഗം:ഭാവനാ സൃഷ്ടികൾ
കടകോൽ

thumb|250px|മത്ത്

തൈര് കടയുവാൻ വേണ്ടി മരം കൊണ്ടുണ്ടാക്കുന്ന ഒരു നാടൻ ഉപകരണമാണ് **കടകോൽ** അഥവാ **മത്ത്**. വായ് വട്ടം കുറവുള്ള ഒരു പാത്രത്തിൽ തൈരു നിറച്ച് ഈ ഉപകരണം കൈകൊണ്ടു കറക്കിയാണ് തൈരു കടയുന്നത്. വൃത്താകൃതിയിലുള്ള ഒരു മരക്കട്ടയും അതിൽ വെട്ടുകളും നടുവിലായി ഒരു പിടിയും കൂടിയതാണ് ഇതിന്റെ ഘടന. അപകേന്ദ്രണം എന്ന തത്ത്വത്തിന്റെ അടിസ്ഥാനത്തിലാണ് ഇതിന്റെ പ്രവർത്തനം. മത്ത് വേഗത്തിൽ കറക്കുമ്പോൾ മിശ്രിതം അതോടൊപ്പം കറങ്ങുന്നതിനാൽ അപകേന്ദ്രണബലം കൂടുതലനുഭവപ്പെടുന്ന ഘനത്വംകൂടിയ പദാർഥഭാഗങ്ങൾ കേന്ദ്രത്തിൽ നിന്നകന്നുപോകുകയും തന്മൂലം അപകേന്ദ്രണബലം കുറച്ചനുഭവപ്പെടുന്ന ഘനത്വം കുറഞ്ഞ ഘടകം (വെണ്ണ) കേന്ദ്രത്തിലേക്കടുക്കുകയും ചെയ്യും. ഇങ്ങനെ വേർതിരിക്കപ്പെടുന്ന വെണ്ണ മത്തിൽ പറ്റിപ്പിടിക്കുന്നു. ഡയറികളിൽ പാലിൽനിന്നു വെണ്ണ വേർപെടുത്തുന്നതിന് കുറേക്കൂടി പരിഷ്കൃതമാതൃകയിലുള്ള അപകേന്ദ്രണയന്ത്രം ഉപയോഗിക്കാറുണ്ട്.

മരംകൊണ്ടുള്ള കടക്കോൽ, ആശാരിമാരാണ് പണ്ട് ഇത് ഉണ്ടാക്കിയിരുന്നതെങ്കിലും ഇപ്പോൾ വിപണിയിൽ  സുലഭമല്ല. കറിവേപ്പിൻ തടിയിൽ കടഞ്ഞെടുത്ത കടകോൽ ആണ് സാധാരണ ഉപയോഗിച്ചിരുന്നത്. സമാനമായ സ്റ്റീലിലുള്ള ഉപകരണങ്ങളും ഉണ്ട്.

## പുരാണങ്ങളിൽ
ഹിന്ദുപുരാണങ്ങളിൽ പരാമർശിക്കപ്പെടുന്ന പാലാഴിമഥനത്തിൽ മന്ദരപർവ്വതത്തെ കടകോലായും  വാസുകി എന്ന സർപ്പത്തെ കയറായും ഉപയോഗിച്ചെന്നു് എഴുതപ്പെട്ടിട്ടുണ്ടു്.

 
## അവലംബം
	
*മത്ത്-കേരള ഇന്നവേഷൻ ഫൗണ്ടേഷൻ 

വർഗ്ഗം:അടുക്കള ഉപകരണങ്ങൾ
അഡിക്‌ഷൻ

ജീവിതത്തെ ബാധിക്കുന്നതരം പരിണതഫലങ്ങളുണ്ടെങ്കിലും ചില നിയന്ത്രിത വസ്തുക്കൾ ഉപയോഗിന്നതു തുടരുകയോ ചില സ്വഭാവങ്ങൾ തുടർന്നും പ്രകടിപ്പിക്കുകയോ ചെയ്യുന്നതിനെയാണ് വൈദ്യാശാസ്ത്രത്തിൽ ** അത്യാസക്തി (അഡിക്ഷൻ)** എന്നുവിളിക്കുന്നത്.  ഇത്തരം പ്രവൃത്തികളിലേയ്ക്കുനയിക്കുന്ന അസുഖത്തെയും അഡിക്ഷൻ എന്ന് വിളിക്കാറുണ്ട്.

മദ്യം, മയക്കുമരുന്ന് എന്നിവയുടെ ഉപയോഗം അഡിക്ഷൻ എന്ന പ്രയോഗത്തിൽ പെടുമെങ്കിലും ഇവ മാത്രമല്ല ഈ ഗണത്തിൽ പെടുത്തപ്പെട്ടിട്ടുള്ളത്. വ്യായാമം, അശ്ലീലസാഹിത്യം, ചൂതാട്ടം എന്നിവയോടുള്ള അത്യാസക്തിയും ഈ ഗണത്തിൽ പെടുത്താം. വസ്തുക്കളെയോ അതുമായി ബന്ധപ്പെട്ട പെരുമാറ്റത്തെയോ നിയന്ത്രിക്കാൻ സാധിക്കാതിരിക്കുക, ഇതെപ്പറ്റിയുള്ള ചിന്ത മനസ്സിൽ എപ്പോഴുമുണ്ടാവുക, തിക്തഫലങ്ങൾ അനുഭവിക്കുമോഴും സ്വഭാവം മാറാതിരിക്കുക, ഇങ്ങനെ ഒരു പ്രശ്നമുണ്ടെന്ന് നിഷേധിക്കുക എന്നിവയൊക്കെ അത്യാസക്തിയുടെ ലക്ഷണങ്ങ‌ളാണ്. ആഗ്രഹം തോന്നിയാൽ ഉടൻ തന്നെ ലക്ഷ്യം നേടണമെന്നരീതിയിൽ പ്രവർത്തിക്കുന്ന പതിവും ദീർഘകാല പ്രത്യാഘാതങ്ങൾ പരിഗണിക്കാതിരിക്കലും ഇതിന്റെ ലക്ഷണമാണ്. ഉപയോഗിക്കുന്ന വസ്തു സാധാരണമാണ് എന്ന നിലയിൽ ശരീരത്തിന് പ്രവർത്തിക്കേണ്ടി വരുന്ന് അവസ്ഥയെയാണ് ഫിസിയോളജിക്കൽ ഡിപ്പൻഡൻസ് എന്നുപറയുന്നത്. മയക്കുമരുന്നുകൾ ഉപയോഗിക്കേണ്ടി വരുന്നവരിൽ സാധാരണ അളവ് മയക്കുമരുന്ന് കൊണ്ട് ഫലമില്ലാതെ വരുകയും കൂടുതൽ അളവ് ഉപയോഗിക്കേണ്ടി വരുകയും ചെയ്യുന്ന പ്രശ്നം കൂടാതെ ഉപയോഗത്തിൽ നിന്ന് വിട്ടുനിൽക്കേണ്ടി വരുകയാണെങ്കിൽ വിത്ഡ്രോവൽ ലക്ഷണങ്ങളുമുണ്ടാകും.

## അവലംബങ്ങൾ

## കൂടുതൽ വായനയ്ക്ക്

*  Cover July 16, 2007  (note: cover provided to clarify date discrepancy from article link)
*
*  
*
*
*

വർഗ്ഗം:മാനസികവിഭ്രാന്തികൾ
കിണ്ണം

ലഘുചിത്രം|കിണ്ണം
അടുക്കളയിൽ അരി കഴുകാനും ഭക്ഷണം കഴിക്കാനും ഉപയോഗിക്കുന്ന പാത്രമാണ് **കിണ്ണം**. അരികുകൾ മടങ്ങി മുകളിലോട്ട് ഉയർന്നതും അടിഭാഗം പരന്നതും വൃത്താകൃതിയിലുള്ളതുമായ പാത്രമാണ് കിണ്ണം. ഓട് ഉപയോഗിച്ച് നിർമ്മിക്കുന്ന കിണ്ണത്തിലാണ് കേരളീയർ ഒരു കാലത്ത് ഭക്ഷണം കഴിച്ചിരുന്നത്. പല വലിപ്പത്തിൽ കിണ്ണങ്ങൾ ഓരോ വീട്ടിലും കാണപ്പെട്ടിരുന്നു. കുഴിക്കിണ്ണം, ചേമ്പലങ്ങാടൻ കിണ്ണം എന്നിങ്ങനെ പലതരം കിണ്ണങ്ങളുണ്ട്‌. കിണ്ണം നിർമ്മിച്ചിരുന്നത് ഓട്ടുപാത്രം നിർമ്മിക്കുന്ന മൂശാരിമാർ ആയിരുന്നു. സ്റ്റീൽ പാത്രങ്ങളും സ്ഫടിക പാത്രങ്ങളും ധാരാളമായി ഉപയോഗിക്കാൻ തുടങ്ങിയതോടെ വീടുകളിൽ ഓട്ടുകിണ്ണം ഉപയോഗിക്കാതായി.
"കിണ്ണം കട്ട കള്ളനെപ്പോലെ"എന്ന പ്രയോഗം മലയാളത്തിൽ ഉണ്ട്

thumb|300px|കിണ്ണം
വർഗ്ഗം:പാത്രങ്ങൾ
സൈനിക് സ്കൂൾ, കഴക്കൂട്ടം

കേരളത്തിലെ ഒരേയൊരു സൈനിക സ്കൂളാണ് തിരുവനന്തപുരം കഴക്കൂട്ടത്തുള്ളത്. ഈ സ്കൂളിന്റെ ശിലാസ്ഥാപനം 1962 ൽ അന്നത്തെ പ്രതിരോധമന്ത്രി ആയിരുന്ന ശ്രീ വി. കെ. കൃഷ്ണമേനോൻ നിർവഹിച്ചു. തുടക്കത്തിൽ പാങ്ങോട് ആർമി ക്യാമ്പിനോട് ചേർന്നായിരുന്നു ഈ സ്കൂളിന്റെ പ്രവർത്തനം. പിന്നീട് ഇപ്പോഴുള്ള കാമ്പസിലേയ്ക്കു മാറ്റി.കഴക്കൂട്ടത്തിനടുത്ത് കുന്നിൻ പ്രദേശമായ 225 ഏക്കർ സ്ഥലത്താണ് ഈ ക്യാമ്പസ് സഥിതി ചെയ്യുന്നത്. 

ഭാരതീയ സേനയിൽ ഓഫീസർ തസ്തികയിലേക്ക് കുട്ടികളെ ആകൃഷ്ടരാകാനും സന്നദ്ധരാക്കാനും വേണ്ടി ഭാരതത്തിലെ എല്ലാ സംസ്ഥാനങ്ങളിലും ഓരോ സൈനിക് സ്കൂൾ തുടങ്ങാനുള്ള ആശയം അന്നത്തെ പ്രധിരോധ മന്ത്രി ആയ ശ്രീ വി കെ കൃഷ്ണമേനോൻ മുന്നോട്ടു വെച്ചു. സേനയിലെ ഓഫീസർ തസ്തികയിലേക്കുള്ള പ്രവേശനത്തെ കുറിച്ച് കൂടുതൽ അവബോധം സൃഷ്ടിക്കാൻ വേണ്ടിയും കൂടിയാണ് ഈ സ്കൂളുകൾ തുടങ്ങിയത്.ഇപ്രകാരമുള്ള സംവിധാനം വഴി ഓഫീസർ കോറിലേക്കുള്ള പ്രവേശനം സമൂഹത്തിലെ എല്ല്ലാ തട്ടുകളിലും നിന്ന് ഉണ്ടാവും എന്ന ജനകീയമായ ഉദ്ദേശവുമുണ്ടായിരുന്നു ഇതിന്റെ പിന്നിൽ. കൂടാതെ നല്ല അടിസ്ഥാന സൗകര്യങ്ങൾ (infrastructure) ഉള്ള സ്കൂളുകൾ സ്ഥാപിക്കുക വഴി പ്രാഥമിക പരിശീലനത്തിന്റെ നിലവാരം വർദ്ധിപ്പിക്കുകയും സേനയിലെ ഓഫീസർ കോറിലേക്കുള്ള പ്രവേശന സ്രോതസ്സിനെ (intake source) വർദ്ധിപ്പിക്കുകയുമായിരുന്നു ഉദ്ദേശം. 

ഇത് ഒരു CBSE അടിസ്ഥാനത്തിലുള്ള ഇംഗ്ലീഷ് മീഡിയം സ്കൂൾ ആണ്. പ്രവേശനപരീക്ഷയുടെ അടിസ്ഥാനത്തിലാണ് ഈ സ്കൂളിലേക്ക് പ്രവേശനം. ആറാം ക്ലാസ്സിലേക്കും ഒമ്പതാം ക്ലാസിലേയ്ക്കുമാണ് പ്രവേശനപരീക്ഷ നടത്തി വിദ്യാർത്ഥികളെ പ്രവേശിപ്പിക്കുന്നത്. ഈ സ്ക്കൂളിൽ പാഠ്യ വിഷയങ്ങൾക്ക്‌ പുറമേ  സ്പോർട്സ്, വ്യക്തിത്വ വികസനം എന്നിവയ്ക്കും പ്രാധാന്യം നൽകുന്നു. സൈനിക് സ്കൂൾ സൊസൈറ്റിയുടെ കീഴിൽ പ്രവർത്തിക്കുന്ന ഈ സ്കൂളിന്റെ മേൽനോട്ട ചുമതല ഭാരതീയ പ്രധിരോധ മന്ത്രാലയത്തിനാണ്. 

### പ്രമുഖ പൂർവവിദ്യാർത്ഥികൾ
* കേണൽ നീലകണ്ഠൻ ജയചന്ദ്രൻ നായർ - അശോക് ചക്ര  (മരണാനന്തരം)
*  സെക്കൻഡ് ലെഫ്റ്റനന്റ് ആർ. നരേഷ് - അശോക് ചക്ര (മരണാനന്തരം)
*  മേജർ ജി. എസ്. സതീഷ് ചന്ദ്രൻ - അശോക് ചക്ര (മരണാനന്തരം)
*  ക്യാപ്റ്റൻ ആർ. ഹർഷൻ - അശോക് ചക്ര (മരണാനന്തരം)
* പൃഥ്വിരാജ് സുകുമാരൻ
* ഇന്ദ്രജിത്ത് സുകുമാരൻ
* രാജീവ്നാഥ് - സിനിമാ സംവിധായകൻ

## അവലംബം

വർഗ്ഗം:തിരുവനന്തപുരം ജില്ലയിലെ വിദ്യാലയങ്ങൾ
മാമ്പലം

**മാമ്പലം** () ചെന്നൈ നഗരത്തിന്റെ ഹൃദയഭാഗത്തായുള്ള ഒരു ജനവാസ കേന്ദ്രമാണ്. ഷോപ്പിംഗ് സെന്ററുകൾക്കും, ബസാറുകൾക്കും, ഹൈന്ദവ ക്ഷേത്രങ്ങൾക്കും പേരു കേട്ട മാമ്പലത്തിന്റെ തെക്കു ഭാഗത്തായി സൈദാപ്പേട്ടയും, കിഴക്കു ഭാഗത്ത് ടി.നഗർ, നന്ദനം എന്നീ പ്രദേശങ്ങളും, പടിഞ്ഞാറു ഭാഗത്ത് കെ.കെ. നഗറും സ്ഥിതി ചെയ്യുന്നു. വെസ്റ്റ് മാമ്പലത്തിലെ പ്രധാന ലാൻഡ് മാർക്ക് അയോധ്യാ മണ്ഡപം ആണ്.

## പദോദ്പത്തി

പണ്ടു കാലത്ത് ധാരാളം കൂവള മരങ്ങൾ ഇടതൂർന്നു വളർന്നു നിൽക്കുന്ന വനപ്രദേശമായിരുന്നു മാമ്പലം. കൂവളത്തിന് തമിഴിൽ വില്വം എന്നാണ് പേര്. ധാരാളം വില്വ മരങ്ങൾ ഇടതൂർന്നു വളരുന്ന പ്രദേശമായതിനാൽ അക്കാലത്ത് ഈ പ്രദേശം മഹാ ബില്വം എന്നറിയപ്പെട്ടു. മഹാ വീരൻ - മാവീരൻ, മഹാ നഗരം - മാനഗരം എന്നിങ്ങനെ പദങ്ങൾ ലോപിക്കുന്ന തമിഴിൽ മഹാ ബില്വം - മാബില്വും പിന്നീട് മാമ്പലവും ആയി മാറി എന്നു കരുതപ്പെടുന്നു.

## ചരിത്രം

18-ാം നൂറ്റാണ്ടിൽ ആർമീനിയയിൽ നിന്നുള്ള ധാരാളം വ്യാപാരികൾ മദ്രാസിൽ ഉണ്ടായിരുന്നു. മാമ്പലത്തെക്കുറിച്ച് ലഭിച്ചിട്ടുള്ള ഏറ്റവും പഴക്കം ചെന്ന ചരിത്ര രേഖയെന്നു പറയാനായിട്ടുള്ളത് 1726-ൽ അഡയാർ നദിക്കു കുറുകേ നിർമ്മിച്ച മാർമലോങ്ങ് പാലത്തിനു മുകളിലുള്ള ശിലാഫലകമാണ്. ഇന്ന് മറൈ മലൈ അടികൾ പാലം എന്നറിയപ്പെടുന്ന ഈ പാലം 1726-ൽ മദ്രാസിൽ ഉണ്ടായിരുന്ന കോജാ പെട്രസ് ഉസ്‌കാൻ എന്ന ആർമീനിയൻ വ്യാപാരി പണികഴിപ്പിച്ചതാണ്. ആന്ധ്രാ സ്വദേശിനിയായ ഒരു ഭൂവുടമയുടെ കൈവശമുണ്ടായിരുന്ന മാർമലോങ്ങ് അഥവാ മാർമലൻ ഗ്രാമം മാമ്പലത്തിന്റെ ഭാഗമായിരുന്നു.

1911-ൽ മദ്രാസ് - കാഞ്ചീപുരം തീവണ്ടിപ്പാതയിൽ മാമ്പലം റയിൽവേ സ്റ്റേഷൻ നിലവിൽ വന്നതോടെയാണ് നഗരവൽക്കരണം ആരംഭിച്ചത്. അന്നത്തെ മദ്രാസ് നഗരാതിർത്തിയുടെ പടിഞ്ഞാറേ അറ്റത്തുണ്ടായിരുന്ന വലിയ തടാകം 1923-ൽ വറ്റിപ്പോയി. ടി. നഗർ - ത്യാഗരായ നഗർ - അഥവാ ഈസ്റ്റ് മാമ്പലം പ്രദേശവും വെസ്റ്റ് മാമ്പലം പ്രദേശവും കൂടിച്ചേർന്ന സ്ഥലത്തിന്റെ വിസ്തൃതി ഒരു ചതുരശ്ര മൈൽ ആയിരുന്നു.

## ഗതാഗതം

ചെന്നൈ സെൻട്രൽ റയിൽവേ സ്റ്റേഷനും, താംബരം റയിൽവേ സ്റ്റേഷനും കഴിഞ്ഞാൽ ചെന്നൈയിലെ ഏറ്റവും തിരക്കേറിയ മൂന്നാമത്തെ റയിൽവേ സ്റ്റേഷൻ മാമ്പലം റയിൽവേ സ്റ്റേഷനാണ്. തൊട്ടടുത്തു തന്നെയുള്ള മാമ്പലം ബസ് ടെർമിനസിൽ നിന്നും കോയമ്പേട്, 9കെ.കെ.നഗർ9, അയ്യപ്പൻതാങ്കൽ, പൂനമല്ലി, ബ്രോഡ് വേ, മൈലാപ്പൂർ, എന്നു തുടങ്ങി നഗരത്തിന്റെ വിവിധ പ്രദേശങ്ങളിലേക്ക് ബസ് സർവീസുകൾ ഉണ്ട്. 

## ക്ഷേത്രങ്ങൾ

ഒരു നൂറ്റാണ്ടിലധികം പഴക്കമുള്ള നിരവധി ക്ഷേത്രങ്ങളും, കർണ്ണാടക സംഗീതജ്ഞരുടെ സംഗമവേദിയായ അയോധ്യ മണ്ഡപവും ഇവിടെയുണ്ട്. സത്യ നാരായണൻ കോവിൽ, കാശി വിശ്വനാഥർ കോവിൽ, കോതണ്ഡരാമർ ക്ഷേത്രം, ആദി കേശവ പെരുമാൾ കോവിൽ എന്നിവയ്ക്കു പുറമേ കൊൽക്കത്തയിലെ ദക്ഷിണേശ്വർ കാളി ക്ഷേത്രത്തിന്റെ മാതൃകയിലുള്ള കാളി ബാരി ക്ഷേത്രവുമാണ് ഈ പ്രദേശത്തുള്ള മറ്റു പ്രശസ്ത ക്ഷേത്രങ്ങൾ.

## വിദ്യാലയങ്ങൾ

എസ്.ബി.എസ്.എം. ജെയിൻ സ്‌കൂൾ, അഹോബില മഠം ഓറിയന്റൽ സ്‌കൂൾ, ജെ.ജി.എച്ച്.വി. സ്‌കൂൾ, സീതാറാം വിദ്യാലയ, അഞ്ചുകം, ലിറ്റിൽ ഓക്‌സ്‌ഫോർഡ്, ശ്രീനാരായണ മിഷൻ സ്‌കൂൾ, എസ്.ബി. മോത്താ ഗേൾസ് സ്‌കൂൾ, എസ്.ആർ.എം. നൈറ്റിംഗേൽ, ജി.ആർ.ടി. മഹാലക്ഷ്മി സ്‌കൂൾ എന്നിവയാണ് ഈ പ്രദേശത്തെ പ്രധാന സ്‌കൂളുകൾ.

## അവലംബം

വർഗ്ഗം:തമിഴ്നാട്ടിലെ പട്ടണങ്ങൾ
വർഗ്ഗം:ചെന്നൈയുടെ പരിസരപ്രദേശങ്ങൾ
പോഷകങ്ങളുടെ അപര്യാപ്തതമൂലമുണ്ടാകുന്ന അസുഖങ്ങൾ

സമീകൃതമല്ലാത്ത ആഹാരം (പോഷകങ്ങൾ ഇല്ലാതിരിക്കുകയോ, കൂടുതലായിരിക്കുകയോ തെറ്റായ അനുപാതത്തിലായിരിക്കുകയോ ചെയ്യുന്നത് ഇക്കൂട്ടത്തിൽ പെടും) കഴിക്കുന്നതുമൂലം ഉണ്ടാകുന്ന അവസ്ഥകളെ **പോഷകങ്ങളുടെ അപര്യാപതത മൂലമുണ്ടാക്കുന്ന അസുഖങ്ങൾ (Malnutrition)** എന്ന് വിവക്ഷിക്കാം.  ഏത് പോഷകമാണ് കൂടുതലോ കുറവോ ആയത് എന്നതിനെ ആശ്രയിച്ച് പലതരം അസുഖങ്ങൾ ഉണ്ടാവാം. ലോകത്തെ മിക്ക സ്ഥലങ്ങളിലും ഇത് പോഷകക്കുറവായാണ് കാണപ്പെടുന്നത്. ആവശ്യത്തിന് ഊർജ്ജമോ മാംസ്യമോ അടങ്ങിയിട്ടില്ലാത്ത ഭക്ഷണത്തിൽ നിന്നാണ് ഇതുണ്ടാവുന്നത്.  വ്യവസായവൽകൃതമായ സമ്പന്ന രാജ്യങ്ങളിലും ഇത് കാണപ്പെടുന്നുണ്ട്. കൂടുതൽ ഊർജ്ജവും കൊഴുപ്പും ശുദ്ധീകരിച്ച കാർബോഹൈഡ്രേറ്റുകളുമടങ്ങുന്ന ഭക്ഷണം കഴിക്കുന്നതിലൂടെയാണ് സമ്പന്നരാജ്യങ്ങളിൽ മാൽന്യൂട്രീഷനുണ്ടാകുന്നത്. വികസ്വര രാജ്യങ്ങളിലും ഇപ്പോൾ പൊണ്ണത്തടി ഒരു ആരോഗ്യപ്രശ്നമായി കാണപ്പെട്ടു തുടങ്ങിയിട്ടുണ്ട്. 

ലോകാരോഗ്യസംഘടനയുടെ കണക്കനുസരിച്ച് പോഷകാഹാരപ്രശ്നങ്ങളാണ് ലോകാരോഗ്യത്തെ ബാധിക്കുന്ന ഏറ്റവും വലിയ പ്രശ്നം.  ഭക്ഷണത്തിലെ പോഷകം വർദ്ധിപ്പിക്കുയാണ് മനുഷ്യരെ സഹായിക്കുന്നതിന് ഏറ്റവും ഫലപ്രദമായ മാർഗ്ഗമെന്നാണ് പൊതുവിൽ കരുതപ്പെടുന്നത്.   ഭക്ഷണസാധനങ്ങളിൽ വിറ്റാമിനുകളും മറ്റും കലർത്തിക്കൊടുക്കുന്നതും ഫലപ്രദമായ മാർഗ്ഗങ്ങളിൽ പെടുന്നു.  ലോകാരോഗ്യസംഘടന, യൂണിസെഫ്, ഐക്യരാഷ്ട്രസഭയുടെ ലോകഭക്ഷ്യ പദ്ധതി എന്നിവ ചികിത്സ എന്ന നിലയിൽ ഭക്ഷണം നൽകുന്നത് പ്രോത്സാഹിപ്പിക്കുന്നുണ്ട്.  പട്ടിണി പരിഹരിക്കാനുള്ള മാർഗ്ഗമെന്ന നിലയിൽ ആൾക്കാർക്ക് ഭക്ഷണം വാങ്ങാനുള്ള പണം നൽകിയാൽ അത് നാട്ടിലെ കർഷകരെയും സഹായിക്കുമെന്നും വിദേശത്തുനിന്ന് ഭക്ഷണം ഇറക്കുമതി ചെയ്യുന്നത് നാട്ടിലെ സാമ്പത്തികവ്യവസ്ഥയെ തകിടം മറിക്കുകയേ ഉള്ളൂ എന്നും ചൂണ്ടിക്കാണിക്കപ്പെട്ടിട്ടുണ്ട്. 

ഭക്ഷ്യസുരക്ഷയ്ക്ക് ദീർഘകാല പദ്ധതിയായി മെച്ചപ്പെട്ട ഭക്ഷ്യവസ്തുക്കൾ കൃഷി ചെയ്യാൻ പ്രേരിപ്പിക്കുകയും വിളവ് കുറയ്ക്കുന്ന ഘടകങ്ങളെ നീക്കം ചെയ്യുകയും ചെയ്യാവുന്നതാണ്.  കർഷകർക്ക് സഹായം നൽകുകയും സമീപകാല പദ്ധതികളിൽ പെടുന്നു.  ലോകബാങ്ക് കൃഷിക്കാർക്ക് സബ്സിഡികൾ നൽകുന്നതിനെതിരാണ്. ഫെർട്ടിലൈസർ ഉപയോഗവും  പരിസ്ഥിതിയെ ബാധിക്കുന്നതിലൂടെ മനുഷ്യരുടെ ആരോഗ്യത്തെ ബാധിക്കും.  

സ്ത്രീകൾ, കുട്ടികൾ, വൃദ്ധർ എന്നിവരാണ് പോഷകാഹാരപ്രശ്നങ്ങൾ ബാധിക്കാൻ ഏറ്റവും സാദ്ധ്യതയുള്ള വിഭാഗങ്ങൾ. മുലയൂട്ടൽ, ഗർഭം എന്നിവ കാരണം സ്ത്രീകൾക്ക് കൂടുതൽ പോഷകങ്ങളുടെ ആവശ്യമുണ്ട്.  ഗർഭസ്ഥ ശിശുക്കൾ പോലും പോഷകാഹാരക്കുറവിന്റെ ഭീഷണിയിലാണ്.   മുലയൂട്ടൽ കുട്ടികളിലെ പോഷകാഹാരപ്രശ്നങ്ങളും ഇതുമൂലമുള്ള മരണങ്ങളും കുറയ്ക്കുന്നുണ്ട്.  അമ്മമാരെ ബോധവൽക്കരിക്കുന്നതിലൂടെ ഈ പ്രശ്നങ്ങൾക്ക് വലിയൊരളവുവരെ പരിഹാരം കാണാൻ സാധിക്കും.  വിശപ്പിലും ഊർജ്ജത്തിന്റെ അളവിലും മറ്റും വരുന്ന മാറ്റങ്ങൾ മൂലം വൃദ്ധർക്കും പോഷകാഹാരപ്രശ്നങ്ങൾ ഭീഷണിയുയർത്തുന്നുണ്ട്. 

## അവലംബം

## പുറത്തേയ്ക്കുള്ള കണ്ണികൾ

*
* International Malnutrition Task Force (IMTF) and University of Southampton course on treatment and management of severe acute malnutrition link to the course

വർഗ്ഗം:പോഷകങ്ങളുടെ അപര്യാപ്തതകൾ

fiu-vro:Nälg
ഇന്ത്യൻ ഏകദിന ക്രിക്കറ്റ് നായകന്മാരുടെ പട്ടിക

1974ലാണ് ഇന്ത്യ ആദ്യമായി ഏകദിന ക്രിക്കറ്റിൽ മത്സരിക്കുന്നത്. അതിനുശേഷം 21 കളിക്കാർ ഇന്ത്യൻ ഏകദിന ടീമിന്റെ നായകസ്ഥാനത്ത് എത്തിയിട്ടുണ്ട്. അജിത് വഡേകറായിരുന്നു ഇന്ത്യയുടെ ആദ്യ ഏകദിന ക്യാപ്റ്റൻ. ഏറ്റവും അധിക മത്സരങ്ങളിൽ ഇന്ത്യയെ നയിച്ചത് മൊഹമ്മദ് അസ്‌ഹറുദ്ദീനാണ് (174). എം.എസ്. ധോണിക്കാണ് ഇന്ത്യൻ നായകന്മാരിൽ ഏറ്റവുമധികം വിജയശതമാനമുള്ളത് (63%). ഇതുവരെ രണ്ടു നായകന്മാർ ഇന്ത്യയെ ലോകകപ്പ് വിജയത്തിലേക്ക് നയിച്ചിട്ടുണ്ട്. കപിൽ ദേവ് (1983), എം.എസ്. ധോണി (2011) എന്നിവരാണ് ഇന്ത്യയെ ലോകകപ്പ് വിജയത്തിലേക്ക് നയിച്ചവർ.

## സൂചകങ്ങൾ
*കാലഘട്ടം - പ്രസ്തുത കളിക്കാരൻ ടീമിനെ നയിച്ച വർഷങ്ങൾ സൂചിപ്പിക്കുന്നു.
*മത്സരങ്ങൾ - നയിച്ച മത്സരങ്ങളുടെ എണ്ണത്തെ സൂചിപ്പിക്കുന്നു.
*വിജയ ശതമാനം - സമനിലയിലായ മത്സരങ്ങളെ അര വിജയമായി കണക്കാക്കിയും, ഫലമില്ലാത്ത മത്സരങ്ങളെ ഒഴിവാക്കിയുമാണ് വിജയ ശതമാനം കണ്ടുപിടിച്ചിരിക്കുന്നത്.
***1** -  ഇപ്പോൾ നിലവിൽ ഏകദിനത്തിൽ കളിക്കുന്ന കളിക്കാരെ സൂചിപ്പിക്കുന്നു.

## നായകന്മാരുടെ പട്ടിക

## അവലംബം
*http://stats.espncricinfo.com/ 

വർഗ്ഗം:ഇന്ത്യൻ ക്രിക്കറ്റ്
യാത്രയ്ക്കൊടുവിൽ

നവഗതനായ ബേസിൽ സാക്ക് രചനയും സംവിധാനവും നിർവ്വഹിച്ച് 2013-ൽ പുറത്തിറങ്ങിയ മലയാളചലച്ചിത്രമാണ് ***യാത്രയ്ക്കൊടുവിൽ***. ശ്രീജിത്ത് വിജയ്, വിദ്യ, തിലകൻ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.

## അഭിനേതാക്കൾ
* ശ്രീജിത്ത് വിജയ് – ശരത്
* വിദ്യ – സന
* തിലകൻ – രവി
* രാമു – വിശ്വംഭരൻ
* ദേവൻ – ഡേവിഡ്
* സനി നാരായൺ – ജോർജ്ജ്
* നവമി – മഹിമ
* നവനീത് – ശ്യാം
* പ്രതീഷ് – ഹരി

## സംഗീതം

## പുറത്തേക്കുള്ള കണ്ണികൾ
* 
* 
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
ഇന്ത്യയിലെ വന്യജീവിസങ്കേതങ്ങൾ

നിലവിൽ 441 ലധികം വന്യജീവിസങ്കേതങ്ങൾ (animal sanctuaries) ഇന്ത്യയിലുണ്ട്.
ഇവയിൽ 4 എണ്ണം കടുവാ സംരക്ഷണപദ്ധതിയുടെ ഭാഗമായുള്ള കടുവാസംരക്ഷണകേന്ദ്രങ്ങളാണ്. ചില വന്യജീവിസങ്കേതങ്ങളിൽ അധികമായി പക്ഷികളെയാണ് കണ്ടുവരുന്നത്. അത്തരം പ്രദേശങ്ങൾ പക്ഷിസങ്കേതങ്ങൾ എന്നും അറിയപ്പെടുന്നു. ദേശീയോദ്യാന പദവി ലഭിക്കുന്നതിനുമുൻപ് കേവൽദേവ് ദേശീയോദ്യാനം ഒരു പക്ഷിസങ്കേതമായാണ് അറിയപ്പെട്ടിരുന്നത്. ഇന്ത്യയിലെ മിക്ക ദേശീയോദ്യാനങ്ങളും ആദ്യകാലത്ത് വന്യജീവിസങ്കേതങ്ങളായിരുന്നു. പിന്നീടാണ് അവയ്ക്ക് ദേശീയോദ്യാന പദവി ലഭിക്കുന്നത്.

## പട്ടിക

## അവലംബം

*United Nations List of ദേശീയോദ്യാനംs and Protected Areas: India (2003) 
*Ministry of Forests and Environment Protected Areas website

## പുറത്തേക്കുള്ള കണ്ണികൾ
*Van Vihar ദേശീയോദ്യാനം, Bhopal, MP 
*സങ്കേതം Asia Magazine 
* Forest cover in India and state of wildlife sanctuaries Statistical data based on India Statistical Report, 2011
നെർഡ്

സമൂഹവുമായി ഒരു ബന്ധവുമില്ലാതെ, പഠനകാര്യങ്ങളിൽ മാത്രം ശ്രദ്ധിക്കുകയോ അല്ലെങ്കിൽ പൊതുവെ മുഷിപ്പിക്കുന്ന ഏതെങ്കിലും കാര്യങ്ങളിൽ ഏറെ താല്പര്യം കാണിക്കുകയോ ചെയ്യുന്ന ഒരു വ്യക്തിയെയാണ് **നെർഡ്** (*nerd*) എന്ന് വിളിക്കുന്നത് അപ്രശസ്തമായ, മുഖ്യധാരയിൽ നിന്ന് വേറിട്ട ചര്യകൾക്ക് ഇത്തരക്കാർ അമിതമായ് സമയം ചിലവഴിക്കും. ഇക്കൂട്ടർ പൊതുവെ നാണം കുണുങ്ങികളും വിചിത്രസ്വഭാവമുള്ളവരും ആയിരിക്കും. കായികമൽസരങ്ങളിൽ ഇവർ പൊതുവെ പുറകിലായിരിക്കും. നെർഡ് എന്നത് തരംതിരിവ് നടത്തുന്ന അല്ലെങ്കിൽ അപമാനിക്കുന്ന ഒരു പദമാണ്. മായാവി ചിത്രകഥയിലെ *ലൊട്ടുലൊടുക്കും* *ഗുൽഗുലുമാലും* സമൂഹവുമായി ബന്ധമില്ലാത്ത നെർഡുകളാണെന്ന് പറയാവുന്നതണ്.

## കേരളത്തിലെ പ്രാദേശിക പ്രയോഗങ്ങൾ
ഇത്തരക്കാരെ മൊണ്ണ എന്ന് തൃശൂരിൽ വിളിക്കാറുണ്ട്. മൊണ്ണ എന്ന വാക്കിന്റെ നിഘണ്ടുവിലെ അർത്ഥം *കാശിനു കൊള്ളാത്തത്*, *മൂർച്ചയില്ലാത്തത്* എന്നിവയാണ്. 

കോഴിക്കോട് ചണ്ണ എന്നാണ് ഇവരെ പറയുക. . ചണ്ണ എന്ന വാക്കിന് സാധാരണഗതിയിലുള്ളത് *പൃഷ്ടഭാഗം(പ്രത്യേകിച്ച് മൃഗങ്ങളുടേത്), പിൻ തുട, വള്ളത്തിന്റെ ജലനിരപ്പിനടിയിലുള്ള ഭാഗം, ഒരു മരുന്നുചെടി (അടവിക്കച്ചോലം), കാട്ടുമഞ്ഞൾ, ഉപയോഗമില്ല്ലത്ത കിഴങ്ങുള്ള മഞ്ഞളിന്റെ ഇനത്തിൽ പെട്ട ചെടി, കൊഴുത്ത, തടിച്ച* എന്നീ അർത്ഥങ്ങളാണ്.

## നെർഡ് എന്ന വാക്കിന്റെ മലയാളം

*ശാസ്ത്ര സാങ്കേതിക വിദഗ്ദ്ധനെങ്കിലും സമൂഹ സമ്പർക്കം ഇല്ലാത്തയാൾ * എന്നാണ് നെർഡ് എന്ന പദത്തിന് മലയാളത്തിലെ അർത്ഥം. *ഒറ്റബുദ്ധിക്കാരൻ*, *അനഭിലഷണീയൻ* എന്നീ അർത്ഥങ്ങളുമുണ്ട് 

## അവലംബം

## പുറത്തേയ്ക്കുള്ള കണ്ണികൾ
ഭാസ്ക്കരമേനോൻ

മലയാളത്തിലിറങ്ങിയ ആദ്യത്തെ അപസർപ്പകനോവലാണ് രാമവർമ്മ അപ്പൻ തമ്പുരാൻ രചിച്ച **ഭാസ്ക്കരമേനോൻ**. 1905-ലാണ് ഇത് പുറത്തിറങ്ങിയത്. 

ഒരു നായർ തറവാട്ടിലെ കാരണവരുടെ കൊലപാതകത്തിന്റെ അന്വേഷണമാണ് ഇതിലെ കഥ. നോവലിന്റെ ശീർഷകകഥാപാത്രമായ ഭാസ്ക്കരമേനോൻ, ബുദ്ധിപരവും ശാസ്ത്രീയവുമായ രീതികളിലൂടെ, ഈ കൊലപാതകം അന്വേഷിക്കുന്ന പോലീസ് ഉദ്യോഗസ്ഥനാണ്. അനുമാനങ്ങളിലെത്താൻ ഭാസ്ക്കരമേനോൻ സ്വീകരിക്കുന്ന രീതികൾ, ഷെർലക് ഹോംസ് ശൈലിയോട് സാദൃശ്യമുള്ളതാണ്. 

## അവലംബം

വർഗ്ഗം:മലയാളം നോവലുകൾ
വർഗ്ഗം:കുറ്റാന്വേഷണനോവലുകൾ
ഹൈലൻഡ് പാർക്ക് (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു പട്ടണമാണ് **ഹൈലൻഡ് പാർക്ക്**. 2010ലെ സെൻസസ് പ്രകാരം ഇവിടെ 8,564 പേർ വസിക്കുന്നു. ഡാളസ് ഡൗണ്ടൗണിനു  വടക്കായി ഡാളസ് നോർത്ത് ടോൾവേയ്ക്കും യു.എസ്. 75നും (നോർത്ത് സെൻട്രൽ എക്സ്പ്രസ്‌വേ) ഇടയ്ക്കായാണ് ഹൈലൻഡ് പാർക്ക് സ്ഥിതി ചെയ്യുന്നത്.
## ഭൂമിശാസ്ത്രം
ഹൈലൻഡ് പാർക്ക് നഗരത്തിന്റെ അക്ഷരേഖാംശങ്ങൾ  (32.830178, -96.801103) ആണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം  ആണ്. ഇതു മൊത്തം കരപ്രദേശമാണ്. 
## അവലംബം

## പുറത്തേയ്ക്കുള്ള കണ്ണികൾ
* Town of Highland Park official website
* Highland Park Library
* Descriptions and Photographs of Every Highland Park Neighborhood
* Highland Park, TX at the *[[Handbook of Texas]]*
വിൽമെർ (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു നഗരമാണ് **വിൽമെർ**. 2010ലെ സെൻസസ് പ്രകാരം ഇവിടെ 3,682 പേർ വസിക്കുന്നു.
## ഭൂമിശാസ്ത്രം
വിൽമെർ നഗരത്തിന്റെ അക്ഷരേഖാംശങ്ങൾ  (32.590743, -96.682619) ആണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം  ആണ്. ഇതിൽ  കരപ്രദേശവും  (0.82%) ജലവുമാണ്.
## അവലംബം

## പുറത്തേയ്ക്കുള്ള കണ്ണികൾ
* വിൽമെർ നഗരത്തിന്റെ ഔദ്യോഗിക വെബ്സൈറ്റ്
* Wilmer Citizen Activist blog
* ''The Ellis County Observer'', local newspaper
* ''The Ellis County Press'', local newspaper

വർഗ്ഗം:ടെക്സസിലെ പട്ടണങ്ങൾ
സണ്ണിവെയ്‌ൽ (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന കുറഞ്ഞ ജനവാസമുള്ള ഒരു ഗ്രാമീണപ്രദേശമാണ് **സണ്ണി‌വെയ്‌ൽ**. 2010ലെ സെൻസസ് പ്രകാരം ഇവിടെ 5,130 പേർ വസിക്കുന്നു

## ഭൂമിശാസ്ത്രം
സണ്ണി‌വെയ്‌ൽ നഗരത്തിന്റെ അക്ഷരേഖാംശങ്ങൾ (32.803646, -96.569654) ആണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം  ആണ്. ഇതു മൊത്തം കരപ്രദേശമാണ്.
## അവലംബം

## പുറത്തേയ്ക്കുള്ള കണ്ണികൾ
* സണ്ണിവെയ്‌ൽ ഔദ്യോഗിക വെബ്സൈറ്റ്

വർഗ്ഗം:ടെക്സസിലെ പട്ടണങ്ങൾ
ആൽഫ (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു അൺഇൻകോർപ്പറേറ്റഡ് ഫ്രീഡ്മാൻസ് ടൗണാണ് **ആൽഫ**. അമേരിക്കൻ അഭ്യന്തരയുദ്ധത്തിനുശേഷം രൂപംകൊണ്ടതാണ് പട്ടണം 1890കളിൽ ഒരു പ്രധാന ജനവാസകേന്ദ്രമായിരുന്നു. ഇരുപതാം നൂറ്റാണ്ടിൽ ജനവാസം ക്രമേണ കുറഞ്ഞ പട്ടണം 1987ൽ ഡീലിസ്റ്റ് ചെയ്യപ്പെട്ടു. ഇന്നീ പ്രദേശം ഡാളസ് നഗരത്തിൽ ഇൻകോർപ്പറേറ്റ് ചെയ്യപ്പെട്ടിരിക്കുന്നു.

## ഭൂമിശാസ്ത്രം
ആൽഫ നഗരത്തിന്റെ അക്ഷരേഖാംശങ്ങൾ  (32.938638, -96.803069) ആണ്.

## അവലംബം

## പുറത്തേയ്ക്കുള്ള കണ്ണികൾ
*

വർഗ്ഗം:ടെക്സസിലെ മുൻനഗരങ്ങൾ
വർഗ്ഗം:ടെക്സസിലെ ഡാളസിന്റെ ഭൂമിശാസ്ത്രം
വർഗ്ഗം:1860കളിൽ സ്ഥാപിതമായ ജനവാസപ്രദേശങ്ങൾ